cyanic-selkie/wikianc huggingface dataset:
കുറവ സമുദായം
ചരിത്രം
സംഘകാല കൃതികളിൽ ആണ് കുറവരെ കുറിച്ച് കൂടുതലായി പ്രതിപതിച്ചിട്ടുള്ളത്. പുറനാനൂർ, അകനാനൂർ, പതിറ്റ്പത്ത് തുടങ്ങിയ സംഘകാല കൃതികളിൽ പ്രാചീന ഇന്ത്യയിലെ തമിഴകം എന്ന അതി വിശാല സാമ്രാജ്യം ഭരിച്ചിരുന്നത് കുറവർ ആയിരുന്നു എന്ന് കാണാം..
കുറവർ ആദി ഗോത്ര മതാചാരമായ കൗളാചാരം (ചാവാരാധന )ആണ് ഇന്നും പിന്തുടരുന്നത്.
ഈ ആചാരപ്രകാരം തങ്ങളുട പൂർവ്വികാരായ അപ്പനപ്പൂപ്പന്മാരും, അമ്മ അമ്മൂമ്മമാരും, പ്രകൃതിയും ആണ് ഇക്കൂട്ടരുടെ ആരാധന മൂർത്തി. ഈ ആരാധന ക്രമം അനുസരിച്ചു ആചാരാനുഷ്ടാനങ്ങൾ നടത്തുന്ന പുരോഹിതനെ ഊരാളി എന്നാണ് അറിയപ്പെടുന്നത്. മലനടകൾ, മലങ്കാവുകൾ, അപ്പൂപ്പൻ -അമ്മൂമ്മ കാവുകൾ, ചാവരുകവുകൾ, പതികൾ,, കൊട്ടാരങ്ങൾ, ആൾത്തറകൾ, കുരിയാലകൾ, മുനിയറകൾ, നടുക്കല്ല്, ബലിക്കല്ല്, വിളക്ക് കല്ല്, വീരക്കല്ല്, കാവ്, കളരി തുടങ്ങിയവയാണ് ഇക്കൂട്ടരുടെ ആരാധന സ്ഥാനങ്ങൾ.
.
പുരാവൃത്തം
ചിലപ്പതികാരത്തിൽ കുറവരെക്കുറിച്ച്‌ പരാമർശമുണ്ട്‌.പ്രകൃതിയെയും പൂർവ്വികരെയും ആരാധിക്കുന്ന ഇവരുടെ പ്രധാന ആരാധന മൂർത്തി പ്രകൃതിയിൽ കാണാൻ കഴിയുന്ന ഏറ്റവും ഉന്നതഭാവമായ മലയും പൂർവ്വികനായ അപ്പൂപ്പനും ഒന്നായിമാറുന്ന മലയപ്പൂപ്പന്മാരാണ്. ആയതിനാൽ കേരളത്തിൽ നിരവധിയായ മലനടകൾ ഇന്നും കാണാൻ കഴിയും. ഹൈന്ദവ ആധിപത്യത്തിൽ കുറവഗോത്ര ജനതയുടെ ആരാധന സ്ഥാനങ്ങളായ ഇത്തരം മലനടകൾ ഇപ്പോൾ മഹാഭാരതത്തിലെ കഥാപാത്രങ്ങളുടെ പേരിലുള്ള ക്ഷേത്രങ്ങളായും ശിവ ക്ഷേത്രങ്ങളായും രൂപാന്തരപ്പെടുത്തി ബ്രാഹ്മണാധിനിവേശം നടത്തിയിട്ടുണ്ട് എന്ന് കാണാം. എങ്കിലും പൂർവ്വകാലത്തു ഈ ക്ഷേത്രങ്ങൾ കുറവഗോത്ര ജനതയുടെ മലനടകളായിരുന്നു എന്നതിന്റെ തെളിവായ് ഇപ്പോഴും ഇവിടങ്ങളിൽ കുറവരുടെ ആരാധന ആചാരങ്ങൾ നടത്തപ്പെടാറുണ്ട് എന്ന് കാണുന്നു.
പുറം കണ്ണികൾ
വർഗ്ഗം:കേരളത്തിലെ ജാതികൾ
ലൂക്കോസോറസ്
ചൈനയിൽ നിന്നും കണ്ടു കിട്ടിയിട്ടുള്ള ഒരു ദിനോസർ തലയോട്ടിയെ (മുൻഭാഗം) അടിസ്ഥാനമാക്കി 1940 ൽ വർഗ്ഗീകരിച്ച ഒരു ദിനോസർ ആണ് ലൂക്കോസോറസ്. അടിസ്ഥാന പഠനത്തിൽ നിന്നും ഒരു തെറോപോഡ് ദിനോസർ ആയി ആണ് വർഗ്ഗീകരിച്ചിട്ടുള്ളത്, എന്നാൽ പല്ലുകളുടെ ഘടനയും മൂക്കിലെ ഗ്രഹണ പോടുകളും വെച്ച് ഇവ ഒരു ആദിമ മുതലവർഗ്ഗം ആവാനും സാധ്യത ഉണ്ട്.
ഫർസാൻ (ഭക്ഷണം)
ഇന്ത്യൻ ഉപഭൂഖണ്ഡത്തിൽ നിന്ന് ഉത്ഭവിക്കുന്ന ഉപ്പുള്ള ലഘുഭക്ഷണങ്ങളെയാണ് ഫർസാൻ അല്ലെങ്കിൽ ഫാർസെ ൻ എന്നു സൂചിപ്പിക്കുന്നത്. ഗുജറാത്തി പാചകരീതി, മറാത്തി പാചകരീതി, സിന്ധി പാചകരീതി എന്നിവയുടെ ഒരു പ്രധാന ഭാഗമാണ് ഫർസാനുകൾ, ചില വിശേഷ അവസരങ്ങളിൽ അതിഥികളെ രസിപ്പിക്കുന്നതിനു വേണ്ടി ചില വൈവിധ്യമാർന്ന വിഭവങ്ങൾ തയ്യാറാക്കുകയും ചായയോടൊപ്പം  ഇവ ആസ്വദിക്കുകയും ചെയ്യുന്നു. ഗുജറാത്തി, രാജസ്ഥാൻ കച്ചവടക്കാരുടെ വരവും മുംബൈയിലെ സിന്ധികളുടെ കുടിയേറ്റവും മൂലം ഫാർസാൻ ഇന്ത്യയിലെമ്പാടും പ്രത്യേകിച്ചും മഹാരാഷ്ട്രയിൽ കാണപ്പെടുന്നു.
ചിലത് വറുത്തതും ഉണക്കിയതും സംഭരിക്കാവുന്നതുമായ വസ്തുക്കളാണ്; മറ്റുള്ളവ പുതിയതോ ആവിയിൽ വേവിച്ചതോ ആണ്. ഫാർസന്റെ പ്രധാന ഇനങ്ങൾ ഇവയാണ്:
ഇന്ത്യ വിഭജിക്കപ്പെട്ടപ്പോൾ, ബോംബെ, സിന്ധ് എന്നീ പേരുകളിലും ബോംബെ പ്രസിഡൻസിക്ക് കീഴിലായിരുന്നു സിന്ധ് സംസ്ഥാനം. ഗുജറാത്ത്, രാജസ്ഥാൻ എന്നിവയുമായുള്ള സാമീപ്യവും അന്നത്തെ ബോംബെയുമായുള്ള രാഷ്ട്രീയ ബന്ധവും കാരണം, ഇത് സമാനമായ പാചക പാരമ്പര്യങ്ങൾ പങ്കിട്ടു. ഗുജറാത്തി പാചകരീതികളിൽ ഫർസാൻ വളരെയധികം സ്വീകരിച്ചിട്ടുണ്ടെങ്കിലും ഉത്ഭവം ഒന്നുതന്നെയാണ്. ഉല്ലാസ് നഗറിലെ സിന്ധികൾ ഈ പാരമ്പര്യം ബേസൻ പാപ്ഡി, സേവ് ദൾ സാൻഡ്വിച്ച്, ദഹി സേവ് പുരി തുടങ്ങിയ ചില പ്രത്യേക വിഭവങ്ങളുടെ രൂപത്തിൽ സംരക്ഷിച്ചിട്ടുണ്ട്..
ഇന്ത്യs
നംകീനും ലഘുഭക്ഷണവും കഴിക്കുന്നത് ഇന്ത്യയിൽ വളരെ പഴയ ഒരു രീതിയാണ്. ഏകദേശം നാല്പത് വർഷങ്ങൾക്ക് മുമ്പ് വരെ, വിപണിയിൽ വെറും 2-3 തരം നാമികുകൾ മാത്രമേ ഉണ്ടായിരുന്നുള്ളൂ എന്ന് ലഘുഭക്ഷണങ്ങളുടെ ചരിത്രം കാണിക്കുന്നു. എന്നാൽ 80-കളുടെ മധ്യത്തിൽ ഈ ഇനങ്ങൾ വളരെയധികം വികസിക്കുകയും ട്രിപ്പിൾ ലെയർ പൗച്ച് പാക്കിംഗ് വിഭാഗം വികസിപ്പിക്കുന്നതിൽ ഒരു പ്രധാന പങ്ക്/ ഘടകം വഹിക്കുകയും ചെയ്തു, ഇത് ഉൽപ്പന്നങ്ങളുടെ ഷെൽഫ് ആയുസ്സ് ആറ്-പന്ത്രണ്ട് മാസമായി വർദ്ധിപ്പിക്കുന്നു. ഇന്ന്, ഏകദേശം 1000 ലഘുഭക്ഷണ വസ്തുക്കൾ ഇന്ത്യയിൽ വിൽക്കുന്നു, ഇത് വിവിധ രുചികൾ, രൂപങ്ങൾ, ടെക്സ്ചറുകൾ, സുഗന്ധങ്ങൾ, ബേസുകൾ, വലുപ്പങ്ങൾ, ആകൃതികൾ, ഫിലിംഗുകൾ എന്നിവയിൽ വ്യാപിക്കുന്നു. കൂടാതെ, ഇന്ന് നമ്മുടെ രാജ്യത്ത് ഏകദേശം 300 തരം സേവറികൾ വിൽക്കുന്നു. നിങ്ങൾ മറ്റൊരു സംസ്ഥാനക്കാരനായിരിക്കാം, പക്ഷേ ഇ-കൊമേഴ്‌സ് സ്റ്റോറുകളിൽ നിന്നോ പോർട്ടലുകളിൽ നിന്നോ നിങ്ങൾക്ക് ഹൽദിറാം അല്ലെങ്കിൽ ബിക്കാനീർ പോലുള്ള ജനപ്രിയ റീട്ടെയിലർമാരിൽ നിന്ന് ഫർസാൻ ഓൺലൈനിൽ വാങ്ങാം.
അവലംബം
വർഗ്ഗം: ഭക്ഷണം
മാത്യു മക്കോനഹെ
മാത്യു ഡേവിഡ് മക്കോനഹെ, ജനനം നവംബർ 4, 1969, ഒരു അമേരിക്കൻ ചലച്ചിത്ര അഭിനയതാവാണ്. സഹനടനായുള്ള നിരവധി വേഷങ്ങൾക്ക് ശേഷം എ ടൈം ടു കിൽ എന്ന ചലച്ചിത്രം വഴി അദ്ദേഹം മുൻനിര നടനെന്ന നിലയിൽ വിജയം നേടി. ഡാലസ് ബയേഴ്‌സ് ക്ലബ് എന്ന ചിത്രത്തിലെ റോൺ വുഡ്‌റൂഫ് എന്ന എയ്ഡ്സ് ബാധിതന്റെ വേഷം അദ്ദേഹത്തിന് മികച്ച നടനുള്ള അക്കാദമി അവാർഡ് നേടിക്കൊടുത്തു.
വർഗ്ഗം:മികച്ച നടനുള്ള അക്കാദമി പുരസ്കാരം ലഭിച്ചവർ വർഗ്ഗം:അമേരിക്കൻ ചലച്ചിത്ര നടന്മാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1969-ൽ ജനിച്ചവർ
കിസാൻ ഘട്ട്
മുൻ പ്രധാനമന്ത്രിയായിരുന്ന ചരൺസിംഗിന്റെ സമാധി. 1987-ൽ മരണമടയുന്നതുവരെ അദ്ദേഹം ലോക്ദളിന്റെ പ്രതിപക്ഷനേതാവായിരുന്നു. മരണശേഷം അദ്ദേഹത്തിന്റെ മകൻ അജിത് സിംഗ് പാർട്ടി അദ്ധ്യക്ഷനായി. കർഷകരുമായി ബന്ധപ്പെട്ട ആവശ്യങ്ങൾ നേടിയെടുക്കുന്നതിൽ ചരൺസിംഗ് കാണിച്ച ശുഷ്കാന്തിയെ മാനിച്ച് ദില്ലിയിലെ അദ്ദേഹത്തിന്റെ സമാധി കിസാൻ ഘട്ട് എന്ന് നാമകരണം ചെയ്യപ്പെട്ടു. ഇദ്ദേഹത്തിന്റെ ജന്മദിനമായ ഡിസംബർ 23 ദേശീയ കർഷകദിനമായി ആചരിക്കുന്നു.
വർഗ്ഗം:ഡെൽഹിയിലെ ചരിത്രസ്മാരകങ്ങൾ
ഗൗതം മേനോൻ
ഒരു ദക്ഷിണേന്ത്യൻ ചലച്ചിത്ര സംവിധായകനും നിർമ്മാതാവുമാണ് ഗൗതം വാസുദേവ് മേനോൻ (ജനനം 25 ഫെബ്രുവരി 1973).
ജീവിതരേഖ
1973 ഫെബ്രുവരി 25ന് ഒറ്റപ്പാലത്ത് ഒരു മലയാളി കുടംബത്തിൽ ജനിച്ചു. തമിഴ്നാട്ടിലെ തിരുച്ചിയിലാണ് വളർന്നത്. തിരുച്ചിയിലെ മൂകാംബിക കോളേജിൽ നിന്നും മെക്കാനിക്കൽ എഞ്ചിനീയറിംഗ് പാസായി.
കരിയർ
തന്റെ അമ്മയുടെ നിർബന്ധപ്രകാരമാണ് ഗൗതം സിനിമാരംഗത്തെത്തിയത്. രാജീവ് മേനോന്റെ കീഴിലായിരുന്നു ആദ്യം.
പുറം കണ്ണികൾ
വർഗ്ഗം:1973-ൽ ജനിച്ചവർ വർഗ്ഗം:ഫെബ്രുവരി 25-ന് ജനിച്ചവർ വർഗ്ഗം:ചലച്ചിത്രസംവിധായകർ
ന്യായാധിപന്മാരുടെ പുസ്തകം
==പന്ത്രണ്ടു ന്യായാധിപന്മാർ ഓത്ത്നിയേൽ, എഹൂദ്, ഷംഗാർ, ദബോറ-ബാറക്ക്, ഗിദയോൻ, തോല, ജായിർ, ജഫ്‌താ, ഇബ്സാൻ, ഏലോൻ, അബ്ദോൻ, സാംസൺ എന്നിങ്ങനെ 12 ന്യായാധിപന്മാരുടെ കഥയാണ് ഈ രചനയിൽ ഉള്ളത്. ഇവരിൽ ഏറ്റവും പ്രശസ്തരായത് ദേബോറ, ഗിദയോൻ, ജഫ്‌താ, അവസാനമായി ചിത്രീകരിക്കപ്പെടുന്ന സാംസൺ എന്നിവരാണ്. ബൈബിൾ ചരിത്രത്തിലെ പേരെടുത്ത വനിതകളിൽ ഒരാളായ പ്രവാചിക ദബോറ ന്യായാധിപത്യം നടത്തിയത്, യോദ്ധാവായ ബാറക്കിനൊപ്പമാണ്. കാനാനിയ സൈന്യത്തിനെതിരെ നേടിയ ഉജ്ജ്വല വിജയത്ത് തുടർന്ന് ദബോറ പാടിയ സ്തോത്രഗീതം ബൈബിളിലെ ഏറ്റവും പുരാതനമായ കവിതകളിൽ ഒന്നായി കരുതപ്പെടുന്നു. കാഹളങ്ങളും തീപ്പന്തങ്ങളും മാത്രമേന്തിയ 300 യോദ്ധാക്കളെ നയിച്ച് മിദ്യാങ്കാരെ തോല്പിക്കുകയാണ് ഗിദയോൻ ചെയ്തത്. അമ്മോനിയർക്കു മേൽ തന്നെ വിജയിയാക്കിയാൽ, മടങ്ങിയെത്തുമ്പോൾ കാണാൻ വീട്ടിൽനിന്ന് ആദ്യം ഇറങ്ങി വരുന്നയാളെ ബലിയായി അർപ്പിക്കാമെന്ന് യഹോവയോട് ചെയ്ത വാഗ്ദാനം നിറവേറ്റാൻ നൃത്തവാദ്യങ്ങളുമായി വന്ന സ്വന്തം മകളെ ബലികഴിക്കേണ്ടി വരുകയെന്ന ദൗർഭാഗ്യം സംഭവിച്ചത് ന്യായാധിപനായ ജഫ്‌തായ്കാണ്. തന്റേടിയും, തെമ്മാടിയും കാമുകനും ദുരന്തനായകനും ഒക്കെയായി പ്രത്യക്ഷപ്പെടുന്ന ശിംശോനോളം (Samson) പേരെടുപ്പുള്ളതായി ന്യയാധിപരിൽ ആരുമില്ല.
പിന്തുടർച്ചാക്രമം
വെവ്വേറേ ഗോത്രങ്ങൾക്കു നേതൃത്വം വഹിച്ചവരാണ് എന്നാണ് കരുതേണ്ടതെങ്കിലും മുഴുവൻ ഇസ്രായേലിനേയും പശ്ചാത്തലമാക്കിയാണ് അവരെ അവതരിപ്പിച്ചിരിക്കുന്നത്. വ്യത്യസ്ത പശ്ചാത്തലങ്ങളിൽ നിന്നുള്ള ഒരുകൂട്ടം പുരാതന ഗോത്രവീരന്മാരുടേയും അവരുടെ കാലത്തിന്റേയും കഥയാണ് ഈ രചനയിൽ ഉള്ളതെന്നു പറയാം. ഗ്രന്ഥത്തിലെ വീരനായകന്മാരായ ന്യായധിപന്മാർക്കിടയിലെ പിതുടർച്ചാക്രമം നിശ്ചയിക്കുക സാദ്ധ്യമല്ല. കൃതിയിൽ കാണുന്ന സമയരേഖ, സംശോധകന്മാർ കൃത്രിമമായി നിർമ്മിച്ചതാണെന്നേ കരുതാനൊക്കൂ. മൊത്തം ന്യായാധിപന്മാരുടെ സംഖ്യ, ഇസ്രായേൽ ഗോത്രങ്ങളുടെ എണ്ണമായ 12 തന്നെയാണെന്നുള്ളതും സംശോധകന്മാരുടെ ഇടപെടലിന്റെ ഫലമായിരിക്കാം.
കുറിപ്പുകൾ
ദബോറ-ബാറക്കുമാരെ ഒന്നായി എണ്ണുന്നതു കൊണ്ടാണ് ന്യായാധിപന്മാരുടെ സംഖ്യ 12 ആയിരിക്കുന്നത്.
മുസ്‌നദ് അൽ ശാഫിഈ
ശേഖരം
ഏകദേശം രണ്ടായിരത്തോളം (2000) ഹദീസുകൾ ഈ പുസ്തകത്തിൽ അടങ്ങിയിരിക്കുന്നു. ഹിജ്റ രണ്ടാം നൂറ്റാണ്ടിൽ തയ്യാറാക്കപ്പെട്ട ഈ സമാഹാരം, ഇത്തരത്തിലെ ആദ്യ മുസ്‌നദുകളിലൊന്നാണ്. ഇതിന് ശേഷമാണ് ആധികാരികമായ സഹീഹ് ബുഖാരി, സഹീഹ് മുസ്‌ലിം തുടങ്ങിയ സമാഹാരങ്ങൾ രൂപപ്പെടുന്നത്.
കിതാബുൽ ഉമ്മ്, അൽ മസ്ബൂത്ത് എന്നീ ഗ്രന്ഥങ്ങളിലായി ഇമാം ശാഫിഈ രേഖപ്പെടുത്തിയ ഹദീഥുകളെ അദ്ദേഹത്തിന്റെ പിൻഗാമി റബീഅ് ഇബ്ൻ സുലൈമാന്റെ ശിഷ്യന്മാർ പുസ്തകരൂപത്തിലാക്കി എന്നാണ് കരുതപ്പെടുന്നത്.
അവലംബം
വർഗ്ഗം:ഹദീഥ് സമാഹാരങ്ങൾ വർഗ്ഗം:ഹദീഥ്
ദിദ്ദ
പത്താം നൂറ്റാണ്ടിന്റെ അവസാനകാലത്ത് കശ്മീർ ഭരിച്ചിരുന്ന ഒരു രാജ്ഞിയായിരുന്നു ദിദ്ദ. 958 CE മുതൽ 1003 വരെയായിരുന്നു ഇവരുടെ ഭരണകാലം. ആദ്യം തന്റെ മകന്റെയും വിവിധ പേരക്കുടികളുടെയും റീജന്റായും, 980 മുതൽ സ്വതന്ത്ര ഭരണാധികാരിയും വാണു. പന്ത്രണ്ടാം നൂറ്റാണ്ടിൽ കൽഹണൻ രചിച്ച രാജതരംഗിണി എന്ന കൃതിയിൽ ദിദ്ദയെക്കുറിച്ച് പ്രതിപാദിച്ചിട്ടുണ്ട്.
ജീവിതരേഖ
കാബൂളിലെ ഹിന്ദു ഷാഹിയായിരുന്ന ഭീമ ഷാഹിയുടെ ചെറുമകളും ലോഹാരയിലെ രാജാവായ സിംഹരാജയുടെ മകളുമായിരുന്നു ദിദ്ദ. വികലാംഗയായി ജനിച്ച ദിദ്ദയെ പാദമില്ലാത്തവൾ എന്ന അർത്ഥത്തിൽ 'ചരൺഹീൻ' എന്നാണ് രാജതരംഗിണിയിൽ പരാമർശിച്ചിട്ടുള്ളത്. പഞ്ചാബിനും കശ്മീരിനും ഇടയിൽ നിലനിന്നിരുന്ന വാണിജ്യപാതയിൽ പിർ പഞ്ചാൽ മലനിരകളിലായിരുന്നു ലോഹാര സ്ഥിതി ചെയ്തിരുന്നത്. കശ്മീരിലെ രാജാവായ ക്ഷേമഗുപ്തനെ അവർ വിവാഹം ചെയ്തു. അങ്ങനെ ഭർത്താവിൻറെ രാജ്യത്തിന്റെ കൂടെ ലോഹാര സാമ്രാജ്യം ഏകീകരിക്കുകയും ചെയ്തു. റീജന്റ് ആയി മാറുന്നതിൻ മുൻപ് പോലും ഭരണകാര്യങ്ങളിൽ ഗണ്യമായ സ്വാധീനം ചെലുത്തിയിരുന്നു. ക്ഷേമഗുപ്തന്റെ പേരിനൊപ്പം ദിദ്ദയുടെ പേരും ആലേഖനം ചെയ്ത നാണയങ്ങൾ കണ്ടെത്തിയിട്ടുണ്ട്..
റീജന്റ് ഭരണം
958 ൽ ഒരു വേട്ടയെ തുടർന്ന് സന്നി ബാധിച്ച് ക്ഷേമഗുപ്തൻ മരണമടഞ്ഞപ്പോൾ അദ്ദേഹത്തിന്റെ പുത്രൻ അഭിമന്യു രണ്ടാമൻ രാജാവായി. അഭിമന്യു ഒരു കുട്ടിയായിരുന്നതിനാൽ ദിദ്ദ റീജന്റ് ആയാണ് ഭരിച്ചത്. ഈ കാലയളവിൽ മറ്റു പ്രദേശങ്ങളിലെ അവസ്ഥയുമായി താരതമ്യം ചെയ്യുമ്പോൾ കശ്മീരിലെ സ്ത്രീകൾ സാമൂഹികമായി ഉയർന്ന് നിന്നിരുന്നു.
അവർ ആദ്യമായി ചെയ്തത് പ്രശ്നക്കാരായ മന്ത്രിമാരുടെയും പ്രഭുക്കന്മാരെയും അധികാരകേന്ദ്രങ്ങളിൽ നിന്നു പുറത്താക്കുക എന്നതായിരുന്നു. ഈ കാലത്ത് സ്ഥിതിവിശേഷം വളരെയധികം മോശമായി. ദിദ്ദയുടെ ഭരണനിയന്ത്രണം നഷ്ടപ്പെടുന്നതിന് അടുത്തെത്തിയപ്പോൾ, പണം കൊടുത്തും അവർ ആൾക്കാരെ വശത്താക്കുകയും തന്നെ അനുകൂലിക്കുന്നവരുടെ സഹായത്തോടെ അധികാരത്തിൽ ഉറച്ചു നിൽക്കുകയും ചെയ്തു. കലാപകാരികളെ മാത്രമല്ല, അവരുടെ കുടുംബാംഗങ്ങളെയും ദിദ്ദ വകവരുത്തി. 972 ൽ അഭിമന്യു മരിച്ച സമയത്ത് വീണ്ടും പ്രശ്നങ്ങൾ ഉണ്ടായി. അഭിമന്യുവിന്റെ മകനായ നന്ദിഗുപ്തനായിരുന്നു അടുത്ത കിരീടാവകാശി. ചെറിയ കുട്ടിയായിരുന്ന നന്ദഗുപ്തൻ വാഴിക്കപ്പെട്ടതോടെ ഫ്യൂഡൽ ജന്മികളായിരുന്ന ദാമരകൾ ലോഹാര സാമ്രാജ്യത്തിനെതിരെ തിരിഞ്ഞു.
973-ൽ നന്ദിഗുപ്തനും 975-ൽ അനുജൻ ത്രിഭുവനഗുപ്തനും അകാലചരമമടഞ്ഞു. ഇവരുടെ മരണത്തിൽ ദിദ്ദക്ക് പങ്കുണ്ടെന്ന് വാദിക്കുന്നവരുമുണ്ട്. ഇതോടെ ഏറ്റവും ചെറിയ ചെറുമകൻ ഭീമഗുപ്തൻ രാജാവകുകയും ദിദ്ദ റീജന്റായി തുടരുകയും ചെയ്തു. ഇതിനകം ഒരു തികഞ്ഞ അധികാരമോഹിയായി മാറിക്കഴിഞ്ഞ ദിദ്ദ 980-ൽ ഭീമഗുപ്തനെയും വധിച്ച് സ്വേച്ഛാധിപതിയായി മാറി. തുംഗ എന്നുപേരായ തന്റെ കാമുകനെ അവർ പ്രധാനമന്ത്രിയുമാക്കി.
സ്വേച്ഛാധിപത്യം
980 മുതൽ ദിദ്ദ ഒരു സ്വേച്ഛാതിപതിയായി സ്വതന്ത്രയായി ഭരിച്ചു. ഈ കാലഘട്ടത്തിൽ അവർ “ശ്രീ ദിദ്ദ” എന്ന് ആലേഖനം ചെയ്ത നാണയങ്ങളും പുറത്തിറക്കിയിരുന്നു. ഇന്ത്യയുടെ ചരിത്രത്തിലെ അപൂർവ്വം വനിതാ സ്വേച്ഛാധിപതികളിൽ ഒരാളായിരുന്നു ദിദ്ദ. ദാമരകളുമായി ഉണ്ടായ പ്രശ്നങ്ങൾ ശക്തിയും നയതന്ത്രജ്ഞതയും ഉപയോഗിച്ച് അവർ പരിഹരിച്ചു. തന്റെ അനന്തരവനായ സംഗ്രാമരാജനെ കശ്മീരിലെ തന്റെ അനന്തരാവകാശിയായി അവർ ദത്തെടുത്തു. ലോഹാരയുടെ ഭരണം അവർ വിഗ്രഹരാജനെ ഏൽപ്പിച്ചു. 1003-ൽ തന്റെ 79-ആം വയസ്സിൽ അവർ മരണമടഞ്ഞു.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ റീജന്റ്മാർ
സൻരികു ഫുക്കൊ ദേശീയോദ്യാനം
സൻരികു ഫുക്കൊ ദേശീയോദ്യാനം അവോമോറിയിലെ ഹചിനോഹെയിൽ നിന്ന് സാന്രികു തീരത്തിലൂടെ മിയാഗിയിലെ കെസെന്നുമാ വരെ അവോമോറിയിലൂടെ ഇത് നീണ്ടുകിടക്കുന്നു. 2013 ൽ ആരംഭിച്ച ഈ ദേശീയോദ്യാനത്തിൽ 2011ലെ റ്റൊഹുകോ ഭൂമികുലുക്കം സുനാമി എന്നിവയുടെ ഫലമായി റികുചു കൈഗൻ ദേശീയോദ്യാനം, തനെസഷി കൈഗൻ ഹഷികമിഡാക്കെ ദേശീയോദ്യാനം എന്നിവ കൂട്ടിച്ചേർത്തു. 2014 ൽ മിനാമി സന്രികു കിങ്കാസൻ ക്വാസി ദേശീയോദ്യാനത്തെ പരിസ്ഥിതി മന്ത്രാലയം ഇതിനോടുകൂടി ചേർക്കാൻ ആലോചിക്കുന്നു. പിന്നീട്, കെസെനുമാ ദേശീയോദ്യാനം, കെഞ്ചോസാൻ മാങോകുവാര ദേശീയോദ്യാനം, മാറ്റ്സുഷിമാ ദേശീയോദ്യാനം എന്നിവ ഇതിൽ ഉൾപ്പെടുത്തും.
അവലംബം
വർഗ്ഗം:Parks and gardens in Aomori Prefecture വർഗ്ഗം:Parks and gardens in Iwate Prefecture വർഗ്ഗം:Parks and gardens in Miyagi Prefecture വർഗ്ഗം:Protected areas established in 2013 വർഗ്ഗം:ജപ്പാനിലെ ദേശീയോദ്യാനങ്ങൾ
യുസി ദാവിസ് അഗ്ഗീസ്
യുസി ദാവിസ് അഗ്ഗീസ് (Ags, Aggies അല്ലെങ്കിൽ Cal Aggies പരാമർശിക്കുന്നു) ഡേവിസ് കാലിഫോർണിയ യൂണിവേഴ്സിറ്റി പ്രതിനിധാനം ചെയ്യുന്ന അത്ലറ്റിക് ടീമുകളാണ്. ഫുട്ബോളിനു വേണ്ടി, അഗ്ഗീസ് ഡിവിഷൻ I FCS മത്സരിക്കുന്നു.(മുമ്പ് ഡിവിഷൻ I-AA എന്ന് അറിയപ്പെട്ടു) ബിഗ് സ്കൈ കോൺഫറൻസിലെ അംഗങ്ങളും ആണ്. ഒരു ഫുട്ബോൾ ടീമിനെ നയിക്കാൻ മൂന്ന് യുസി കാമ്പസുകളിൽ ഒന്നായി യുസി ഡേവിസിനെ വേർതിരിക്കുന്നു.(കാൾ, UCLA എന്നിവ രണ്ടെണ്ണം). മൗണ്ടൻ പസിഫിക് സ്പോർട്സ് ഫെഡറേഷന്റെ വനിതാ ജിംനാസ്റ്റിക്സിലും, വനിതകളുടെ ലാക്രോസിയിലെ അമേരിക്ക ഈസ്റ്റ് കോൺഫറൻസിലും, ഫീൽഡ് ഹോക്കിയിലും, പാശ്ചാത്യ വാട്ടർ പൊളോ അസോസിയേഷൻ ഫോർ മെൻസ് വാട്ടർ പോളോയിലെയും അംഗങ്ങളാണ്.
ബാഹ്യ ലിങ്കുകൾ
വർഗ്ഗം:കായികസംഘങ്ങൾ
ഇൻസുലിൻ പെൻ
പ്രമേഹ രോഗി കൾക്ക് ഇൻസുലിൻ കുത്തിവെയ്ക്കാൻ ഉപയോഗിക്കുന്ന കുത്തിവെയ്പ്പ്  ഉപകരണമാണ് ഇൻസുലിൻ പെൻ (Insulin Pen). ഇൻസുലിൻ അടക്കം ചെയ്ത ഒരു കാട്ട്രിജ് (cartridge), ഡോസ് അളക്കുന്ന സംവിധാനം, പ്രത്യേക സൂചി, (pen needle), എന്നിവ അടങ്ങുന്നതാണ് പെൻ. ഡാനിഷ് കമ്പനി ആയ Novo Nordisk ആണ് 1985ൽ ആദ്യമായി ഇവ ഇറക്കിയത്.
രണ്ട് തരം പെന്നുകളാണ് പ്രചാരത്തിലുള്ളത്,
ലഭ്യത/വ്യാപനം : നിലവിൽ ഇൻസുലിൻ നിർമ്മിക്കുന്ന മിക്ക കമ്പനികളും ഇൻസുലിൻ പെൻ വിപണനം ചെയ്യുന്നുണ്ട്.
പുത്തൻ സാങ്കേതികതകൾ
കഴിഞ്ഞ 25 വർഷത്തിനുള്ളിൽ കാര്യമായ മാറ്റങ്ങളൊന്നും പെൻ രംഗത്ത് സംഭവിച്ചിട്ടില്ലെങ്കിലും, കൂടുതൽ ഉപയോഗ സൗഹൃദമായ അനുബന്ധ ഘടകങ്ങൾ (accessories) വികസിപ്പിച്ചെടുത്തിട്ടുണ്ട്.
അവലംബം
വർഗ്ഗം:ഉപകരണങ്ങൾ വർഗ്ഗം:വൈദ്യശാസ്ത്ര ഉപകരണങ്ങൾ
അക്കേഷ്യ ബ്രൗണി
വിതരണം
വിക്ടോറിയ, ന്യൂ സൗത്ത് വെയിൽസ്, ക്വീൻസ്ലാൻഡ് എന്നിവിടങ്ങളിലെ ഉണങ്ങിയ സ്ക്ലിറോഫിൽ വനം, വനപ്രദേശം അല്ലെങ്കിൽ തരിശുഭൂമി എന്നിവിടങ്ങളിൽ മണൽ അല്ലെങ്കിൽ പശിമയുള്ള കളിമണ്ണിലുമാണ് ഈ ഇനം കാണപ്പെടുന്നത്. ഇത് ഗ്രേറ്റ് ഡിവിഡിംഗ് റേഞ്ചിലുടനീളവും തെക്ക് വിക്ടോറിയയിലെ ഗ്രാമ്പിയൻ മുതൽ ന്യൂ സൗത്ത് വെയിൽസ് വരെയും ക്വീൻസ്‌ലാന്റിലെ ബുറ ബുറി വരെയുമാണ് കാണപ്പെടുന്നത്.
അവലംബം
വർഗ്ഗം:ക്വീൻസ്ലാൻഡിലെ സസ്യജാലങ്ങൾ
പഞ്ചാബി ഭാഷാഭേദങ്ങൾ
പഞ്ചാബിയുടെ ഭാഷാ വകഭേദങ്ങൾ പാകിസ്താനിലെ ജനസംഖ്യയുടെ 60 ശതമാനം ആളുകൾ സംസാരിക്കുന്നു. എന്നാൽ ഇന്ത്യയിൽ കൂടുതലും സംസാരിക്കുന്നത് പഞ്ചാബ് സംസ്ഥാനത്താണ്‌.
പ്രധാന ഭാഷാഭേദങ്ങൾ
മാഝി, ദോആബി, മാൽവി, പുവാധി എന്നിവയാണ് ഇന്ത്യയിലെ പ്രധാന പഞ്ചാബി ഭാഷാഭേദങ്ങൾ. പോഠോഹാരി, ലഹന്ദി, മുൽത്താനി എന്നിവ പാകിസ്താനിലെ പഞ്ചാബിയുടെ പ്രധാന ഭാഷാഭേദങ്ങളാണ്. മാഝി എന്ന ഭാഷാഭേദം ഇരു രാജ്യങ്ങളിലേയും മാനക രൂപമാണ്.
മാഝി
പഞ്ചാബിയുടെ മാനക ഭാഷാഭേദമാണ് മാഝി. അതിനാൽ ഈ ഭാഷാഭേദത്തെ പഞ്ചാബിയുടെ അഭിമാന ഭാഷയായി കണക്കാക്കപ്പെടുന്നു. പഞ്ചാബിന്റെ ഹൃദയഭൂമി എന്നറിയപ്പെടുന്ന ചരിത്ര പ്രാധാന്യമുള്ള മാഝാ (Majha) എന്ന പ്രദേശത്താണ് ഈ ഭാഷാഭേദം പ്രധാനമായും സംസാരിക്കപ്പെടുന്നത്. പാകിസ്താനിലെ ലാഹോർ, ഷേഖൂപുര, കസൂർ, ഓക്കാഡ, നങ്കാനാ സാഹിബ്, ഫൈസലാബാദ്, ഗുജറാൻവാല, വസീറാബാദ്, സിയാൽകോട്ട്, നാറവാൽ, പാകിസ്താനി ഗുജറാത്ത്, ഝെലം, പാക്പത്തൻ, വഹാഡി, ഖാനേവാൽ, സാഹീവാൽ, ഹാഫിസാബാദ്, മണ്ഡി ബഹാഉദ്ദീൻ എന്നീ സ്ഥലങ്ങളും ഇന്ത്യയിലെ അമൃത്സർ, തരൻതാരൻസാഹിബ്, ഗുർദാസ്പുർ എന്നീ സ്ഥലങ്ങളും ഉൾപ്പെടുന്നതാണ് ഈ പ്രദേശം.
പശ്ചിമ പഞ്ചാബി
പശ്ചിമ പഞ്ചാബി അഥവാ ലഹന്ദ പാകിസതാനി പഞ്ചാബിലെ പഞ്ചാബിയുടെ വകഭേദമാണ്.
ഷാഹ്പുരി
ഷാഹ്പുരി (സർഗോധി) ഭാഷാഭേദം കൂടുതലും പാകിസ്താനിലാണ് സംസാരിക്കപ്പെടുന്നത്. പാകിസ്താനി പഞ്ചാബിലെ സർഗോധ ഡിവിഷനിൽ സംസാരിക്കപ്പെടുന്ന ഈ ഭാഷാഭേദം പഞ്ചാബിയുടെ പഴക്കമേറിയ ഭാഷാഭേദങ്ങളിൽ ഒന്നാണ്.
ഝംഗോചി
പഞ്ചാബിയുടെ പഴക്കമേറിയ ഭാഷാഭേദമാണ് ഝംഗോചി അഥവാ ചംഗ്വി.
പഞ്ചാബ് യൂനിവേഴ്സിറ്റിയുടെ വർഗ്ഗീകരണം
പട്യാലയിലെ പഞ്ചാബി യൂനിവേഴ്സിറ്റി തയ്യാറാക്കിയ പട്ടിക പ്രകാരമുള്ള പഞ്ചാബി ഭാഷാഭേദങ്ങൾ ഇംഗ്ലീഷ് അക്ഷരമാലാ ക്രമത്തിൽ താഴെ പറയും പ്രകാരമാണ്.
അവലംബം
വർഗ്ഗം:ഇന്ത്യയിലെ ഭാഷകൾ വർഗ്ഗം:പാകിസ്താനിലെ ഭാഷകൾ വർഗ്ഗം:പഞ്ചാബി ഭാഷ
ഋഷഭനാഥൻ
ജൈനമതാനുയായികളുടെ ആരാധനാമൂർത്തിയും ആദ്യത്തെ തീർത്ഥങ്കരനുമാണ് ഋഷഭ തീർത്ഥങ്കരൻ. ആദിനാഥൻ എന്നും ആദീശ്വരൻ എന്നും ഋഷഭ തീർത്ഥങ്കരൻ അറിയപ്പെടുന്നു. അയോദ്ധ്യയാണ് ഇദ്ദേഹത്തിന്റെ ജന്മസ്ഥലം. പുരാണങ്ങളിൽ പറയുന്നതു പ്രകാരം പുരാതന അയോധ്യയിലെ ഇക്ഷാകുവംശത്തിലാണ് ഋഷഭ തീർത്ഥങ്കരൻ ജനിച്ചത് എന്നു കരുതപ്പെടുന്നു
അവലംബങ്ങൾ
വർഗ്ഗം:തീർത്ഥങ്കരന്മാർ
ഭൂപീന്ദർ സിങ് ഹൂഡ
2005 മുതൽ 2014 വരെ ഹരിയാന മുഖ്യമന്ത്രിയായിരുന്ന മുതിർന്ന കോൺഗ്രസ് നേതാവാണ്  ഭൂപീന്ദർസിംഗ് ഹൂഡ (ജനനം: 15 സെപ്റ്റംബർ 1947)  നാല് തവണ ലോക്സഭാംഗമായും അഞ്ച് തവണ നിയമസഭാംഗമായും തിരഞ്ഞെടുക്കപ്പെട്ട ഭൂപീന്ദർ സിംഗ് നിലവിൽ 2019 സെപ്റ്റംബർ നാല് മുതൽ നിയമസഭയിലെ പ്രതിപക്ഷ നേതാവായി തുടരുന്നു.
ജീവിതരേഖ
1947 സെപ്റ്റംബർ 15ന് ഹരിയാനയിലെ റോത്തക്ക് ജില്ലയിലെ സംഘിഗ്രാമത്തിൽ ചൗധരി രൺബീർ സിംഗ് ഹൂഡയുടേയും ഹർദേവിയുടേയും മകനായി ജനിച്ചു. ഗുജറാത്തിലെ ജാംനഗറിലുള്ള സൈനിക സ്കൂളിൽ നിന്ന് പ്രാഥമിക വിദ്യാഭ്യാസം നേടിയ ഭൂപീന്ദർ സിംഗ് ചണ്ഡിഗഢിലുള്ള പഞ്ചാബ് യൂണിവേഴ്സിറ്റിയിൽ നിന്ന് ബിരുദം പഠനം പൂർത്തിയാക്കിയ ശേഷം ഡൽഹി യൂണിവേഴ്സിറ്റിയിൽ നിന്ന് നിയമത്തിൽ ബിരുദം നേടി.
രാഷ്ട്രീയ ജീവിതം
കോൺഗ്രസിൻ്റെ യുവജനസംഘടനയായ യൂത്ത് കോൺഗ്രസ് വഴിയാണ് രാഷ്ട്രീയ പ്രവേശനം. 1972 മുതൽ 1977 വരെ കിലോലിയിൽ ബ്ലോക്ക് കോൺഗ്രസ് കമ്മറ്റിയുടെ പ്രസിഡൻറായാണ് തുടക്കം.
പ്രധാന പദവികളിൽ
1999, 2019 ലോക്സഭ തിരഞ്ഞെടുപ്പുകളിൽ റോത്തക്കിലും സോനെപട്ടിലും നിന്ന് ലോക്സഭയിലേയ്ക്ക് മത്സരിച്ചെങ്കിലും പരാജയപ്പെട്ടു.
ഹരിയാന മുഖ്യമന്ത്രി
2005-ൽ നടന്ന ഹരിയാന നിയമസഭ തിരഞ്ഞെടുപ്പിൽ ആകെയുള്ള 90-ൽ 67 സീറ്റും നേടി മൂന്നിൽ രണ്ട് ഭൂരിപക്ഷത്തിൽ ഇന്ത്യൻ നാഷണൽ കോൺഗ്രസ് വൻവിജയം നേടിയതിനെ തുടർന്നാണ് ജാട്ട് സമുദായാംഗമായ ഭൂപീന്ദർ സിംഗ് ആദ്യമായി മുഖ്യമന്ത്രിയാവുന്നത്. മുൻ-മുഖ്യമന്ത്രിയായിരുന്ന ഭജൻ ലാലിനെ ഒഴിവാക്കി കൊണ്ടാണ് ഭൂപീന്ദർ സിംഗിനെ കോൺഗ്രസ് ഹൈക്കമാൻ്റ് തിരഞ്ഞെടുത്തത്.
2009-ൽ ഒരു വർഷം കാലാവധിയിരിക്കെ നിയമസഭ പിരിച്ച് വിട്ട് വീണ്ടും നടന്ന തിരഞ്ഞെടുപ്പിൽ കോൺഗ്രസിന് 40 സീറ്റേ നേടാനായുള്ളൂ. 7 സ്വതന്ത്രരും 6 പേരുള്ള ഭജൻലാലിൻ്റെ പാർട്ടിയായ എച്ച്.ജെ.സിയുടെയും പിന്തുണയോടെ ഭൂപീന്ദർ സിംഗ് ഹൂഡ രണ്ടാം വട്ടവും മുഖ്യമന്ത്രിയായി തിരഞ്ഞെടുക്കപ്പെട്ടു.
അഴിമതി കേസുകൾ
മൊത്തം 6 സി.ബി.ഐ കേസുകളാണ് ഭൂപീന്ദർ സിംഗിനെതിരെ ഉള്ളത്. ഇതിൽ ഗുരുഗ്രാം-മനേശ്വർ ഭൂമിയിടപാട് കേസിൽ സി.ബി.ഐ കുറ്റപത്രം കോടതിയിൽ സമർപ്പിച്ചു. ബാക്കിയുള്ളവ അന്വേഷണത്തിലാണ്.
അവലംബം
വർഗ്ഗം:ഹരിയാനയിലെ മുഖ്യമന്ത്രിമാർ വർഗ്ഗം:പത്താം ലോക്‌സഭയിലെ അംഗങ്ങൾ വർഗ്ഗം:പതിനൊന്നാം ലോക്‌സഭയിലെ അംഗങ്ങൾ വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ വർഗ്ഗം:1947-ൽ ജനിച്ചവർ
ചുട്ടിമുല്ല
തെക്കേ ഇന്ത്യയിൽ കാണുന്ന ഒരു കുറ്റിച്ചെടിയാണ് ചുട്ടിമുല്ല. . Malabar False Eranthemum എന്നും അറിയപ്പെടുന്ന ഈ ചെടി 2 അടിയോളം ഉയരത്തിൽ വളരുന്നു. കേരളത്തിൽ മിക്ക ഇടങ്ങളിലും കാണുന്ന ഈ സസ്യം ഇലപൊഴിയും വനങ്ങളിലെ നദീതീരങ്ങളിൽ കാണുന്നു. സുവർണ്ണ ഓക്കിലശലഭം മുട്ടയിടുന്ന ചെടികളിലൊന്ന് ചുട്ടിമുല്ലയാണ്..
പുറത്തേക്കുള്ള കണ്ണികൾ
വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
പീഡോഫീലിയ
പ്രായപൂർത്തിയായ ആൾക്ക് പ്രായപൂർത്തിയാവാത്ത കുട്ടിയിലുണ്ടാവുന്ന ലൈംഗിക ആസക്തിയാണ് പീഡോഫീലിയ. ഒരു തരം മാനസിക രോഗമാണിത്. പെൺകുട്ടികൾ സാധാരണയായി 10 വയസ്സിൽ അല്ലെങ്കിൽ 11ലും, ആൺകുട്ടികള്ക്ക് പ്രായം 11 അല്ലെങ്കിൽ 12 ആണ് പ്രായപൂർത്തിയാകാനുള്ള പ്രായമെങ്കിലും  പീഡോഫീലിയ മാനദണ്ഡമാക്കുന്ന പ്രായം 13ആണ്.ഒരു ലൈഗീകാര്ഷണം പീഡോഫീലിയയാണെന്ന് കണ്ടെത്തുന്നതിന് വ്യക്തിക്ക് കുറഞ്ഞത് 16 വയസും പ്രായപൂർത്തിയാകാത്ത കുട്ടിയേക്കാൾ കുറഞ്ഞത് അഞ്ച് വയസും പ്രായമുണ്ടായിരിക്കണം.
ബിലഹരി
അവലംബം
വർഗ്ഗം:ധീരശങ്കരാഭരണത്തിന്റെ ജന്യരാഗങ്ങൾ വർഗ്ഗം:ബിലഹരി രാഗത്തിൽ ചിട്ടപ്പെടുത്തിയ കൃതികൾ
മുദ്രമോതിരം
ഗാനങ്ങൾ
ഗാനങ്ങൾ :ശ്രീകുമാരൻ തമ്പി ഈണം : ജി. ദേവരാജൻ
യൂറ്റ്യൂബിൽ കാണുക
മുദ്രമോതിരം (1978) വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:തമ്പി-ദേവരാജൻ ഗാനങ്ങൾ വർഗ്ഗം:ഇ. കെ ത്യാഗരാജൻ നിർമ്മിച്ച ചലച്ചിത്രങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾ വർഗ്ഗം:പാപ്പനംകോട് ലക്ഷ്മണൻ തിരക്കഥ എഴുതിയ ചലച്ചിത്രങ്ങൾ
ഓക്സിജൻ ബാർ
വിനോദ ആവശ്യങ്ങൾക്കായി ഓക്സിജൻ വിൽപന നടത്തുന്ന സ്ഥാപനമാണ് ഓക്സിജൻ ബാർ (oxygen bar). ശ്വസനസുഖം അനുഭവിക്കുന്നതിന് സുഗന്ധപൂരിതമായ വായുവാണ് പൊതുവേ ഇത്തരം കേന്ദ്രങ്ങളിലൂടെ വിതരണം ചെയ്യുന്നത്. വായുമലിനീകരണം രൂക്ഷമായ സാഹചര്യത്തിൽ ഡൽഹിയിൽ ഓക്സിജൻ കഫേകൾ ആരംഭിച്ചത് ശ്രദ്ധേയമാണ്.
ചരിത്രം
1776 ൽ, അപ്പോത്തിക്കിരിയും റോയൽ സൊസൈറ്റി ഫെലോയുമായ തോമസ് ഹെൻറി അഭിപ്രായപ്പെട്ടത്, പ്രീസ്റ്റ്റ്റ്ലിയുടെ കണ്ടുപിടിത്തം (ഓക്സിജൻ), ഫ്രഞ്ച് വൈൻ പോലെ 'ഫാഷണബിൾ' ആവും എന്നായിരുന്നു.
ജൂൾസ് വെർണെ, 1870 ൽ പ്രസിദ്ധീകരിച്ച  ''എറൗണ്ട് ദ മൂൺ എന്ന നോവലിൽ ഓക്സിജൻ കഫേയുടെ വിവരണമുണ്ട്: "Do you know, my friends, that a curious establishment might be founded with rooms of oxygen, where people whose system is weakened could for a few hours live a more active life.  Fancy parties where the room was saturated with this heroic fluid, theaters where it should be kept at high pressure; what passion in the souls of the actors and spectators! what fire, what enthusiasm!  And if, instead of an assembly only a whole people could be saturated, what activity in its functions, what a supplement to life it would derive. From an exhausted nation they might make a great and strong one, and I know more than one state in old Europe which ought to put itself under the regime of oxygen for the sake of its health!""
അവകാശവാദങ്ങൾ
ഓക്സിജൻ ശരീരത്തിൽ നിന്നും വിഷവസ്തുക്കളെ നീക്കം ചെയ്യുന്നുവെന്നും കാൻസർ പോലും ഭേദമാക്കാൻ കഴിവുള്ളതാണെന്നും പ്രചരിപ്പിക്കുന്നവരുണ്ട്. ശരീര പ്രതിരോധശേഷി വർദ്ധിപ്പിക്കുന്നു, ഗ്രഹണശേഷി ഉയർത്തുന്നു, മാനസിക പിരിമുറുക്കം കുറയ്ക്കുന്നു, തലവേദന പോലുള്ള മാനസിക അവസ്ഥകളെ ഇല്ലാതെയാക്കുന്നു എന്നിങ്ങനെ നിരവധി ഗുണഗണങ്ങളും  പ്രചരിപ്പിക്കാറുണ്ട്. എന്നാൽ, ഇതൊന്നും ശാസ്തീയമായ തെളിവുകളുടെ അടിസ്ഥാനത്തിൽ സ്ഥാപിക്കപ്പെട്ടവയല്ല. കൂടാതെ, മനുഷ്യ ശരീരം, വായുവിലെ 21 ശതമാനം ഓക്സിജനുമായി പൊരുത്തപ്പെടാൻ തക്ക വിധത്തിലാണുള്ളത്. ശ്വാസകോശത്തിലെത്തുന്ന വായുവിൽ നിന്നും വളരെ കുറഞ്ഞ അളവിൽ മാത്രമേ ഹീമോഗ്ലോബിൻ ഓക്സിജൻ സ്വീകരിക്കുന്നുള്ളൂ. അധികമായെത്തുന്ന ഓക്സിജൻ സ്വീകരിക്കാൻ ഹീമോഗ്ലോബിന് സാധ്യമല്ല എന്നതിനാൽ, കൂടിയ സാന്ദ്രതയിൽ ഓക്സിജൻ ബാറിൽ ശ്വസന വാതകം നൽകിയാലും പ്രയോജനമില്ല എന്ന് വ്യക്തം.
ആസ്ത്മ, എംഫസീമ എന്നീ രോഗമുള്ളളവർ,  കൂടിയ അളവിൽ ഓക്സിജൻ ശ്വസിക്കുന്നത് നല്ലതല്ല എന്നാണ് മെഡിക്കൽ രംഗത്തുള്ളവർ പറയുന്നത്. അളവിലധികമായി ശ്വാസകോശത്തിലെത്തുന്ന ഓക്സിജൻ പോലും കാർബൺഡയോക്സൈഡ് നർകോസിസ് ഉണ്ടാക്കുമെന്നാണ് കണ്ടെത്തൽ. കൃത്രിമ വാതകത്തോടൊപ്പമെത്തുന്ന സുഗന്ധ പദാർത്ഥങ്ങളുടെ കണികകൾ ശ്വാസകോശ വീക്കത്തിന് കാരണമാകാം. അമിത ഓക്സിജൻ ഡോസ്, ഓക്സിജൻ ടോക്സിസിറ്റി എന്ന അവസ്ഥയുണ്ടാക്കാം. ഓക്സിജൻ നൽകാാനുപയോഗിക്കുന്ന ഉപകരണങ്ങൾ സൃഷ്ടിക്കുന്ന പ്രശ്നങ്ങളുമുണ്ട്. പല വ്യക്തികൾ ഉപയോഗിക്കുന്ന ഇവയിൽ നിന്നും ശ്വാസകോശങ്ങൾക്ക് രോഗാണുബാധ ഉണ്ടാവാനുള്ള സാധ്യതയുണ്ട്. സാന്ദ്രീകൃത ഓക്സിജൻ ജ്വലനത്തെ സഹായിക്കുന്നതിനാൽ, തീ പിടുത്ത സാധ്യതയുള്ളതാണ്.
അവലംബം
വർഗ്ഗം:ശ്വസനം വർഗ്ഗം:ഓക്സിജൻ
ഷമാഖി
ഷമാഖി അസർബൈജാനിലെ ഷമാഖി റയോണിന്റെ തലസ്ഥാനമാണ്. സമ്പന്നമായ ഒരു പാരമ്പര്യമുള്ള ഈ നഗരം അതിന്റെ ചരിത്രത്തിലെ രണ്ട് സഹസ്രാബ്ദങ്ങളിലുടനീളം പ്രധാന രാഷ്ട്രീയ സംഭവവികാസങ്ങൾക്ക് പശ്ചാത്തലം ഒരുക്കിയിട്ടുണ്ട്. 2010 ലെ കണക്കുകൾ പ്രകാരമുള്ള ഈ നഗരത്തിലെ ആകെ ജനസംഖ്യ 31,704 ആയിരുന്നു. ഷമാഖി നർത്തകികളുടെ പരമ്പരാഗത നൃത്തത്തിനു പേരുകേട്ട ഈ പട്ടണത്തിൽ ഉത്പാദിപ്പിക്കപ്പെടുന്ന സൌമാക് കംബളങ്ങൾ ഏറെ പ്രശസ്തമാണ്.
പതിനൊന്ന് വലിയ ഭൂകമ്പങ്ങൾ ഷമാഖിയെ പിടിച്ചുകുലുക്കിയിട്ടുണ്ടെങ്കിലും ബഹുമുഖമായ പുനർനിർമ്മാണങ്ങളിലൂടെ അത് ഷിർവാന്റെ സാമ്പത്തിക, ഭരണ തലസ്ഥാനമായും സിൽക്ക് റോഡിലെ പ്രധാന പട്ടണങ്ങളിലൊന്നായും നിലനിർത്തപ്പെട്ടു. പതിനൊന്ന് ഭൂകമ്പങ്ങളിൽ എട്ടിനേയും അതിജീവിച്ച ഒരേയൊരു കെട്ടിടമാണ് പത്താം നൂറ്റാണ്ടിൽ നിർമ്മിക്കപ്പെട്ട ഷമാഖിയിലെ ജുമാ പള്ളി.
കാടികളി
ഒരു കേരളീയ വിനോദമാണ് 'കാടികളി'. മുൻകാലങ്ങളിൽ പെൺകുട്ടികൾക്ക് പ്രിയപ്പെട്ട ഒരു കളിയായിരുന്നു ഇത്. 'നക്കിക്കളി'യെന്നും 'പല്ലാംകുഴി'യെന്നും ഇതിന്  പേരുണ്ട്.
പലകയും കരുവും
കനമുള്ള പലകക്കഷണത്തിലാണ് പൊതുവേ പല്ലാംകുഴികളുണ്ടാക്കുന്നത്. കാടിപ്പലകയെന്നും ഇവ അറിയപ്പെടുന്നു. പിച്ചള കൊണ്ടുള്ള പലകയും പണ്ടുകാലത്ത് ഉപയോഗിച്ചിരുന്നു. രണ്ട് വരികളിലായി ഏഴു വീതം കുഴികളാണ്, സാധാരണയായി ഈ പലകയിൽ ഉണ്ടാവുക. മഞ്ചാടിക്കുരുവോ പുളിങ്കുരുവോ കരുവായി  ഉപയോഗിക്കുന്നു.
കളി രീതി
ഓരോ കുഴിയിലും നാലു വീതം കരുക്കൾ ഇടുന്നു. ഓരോ ഭാഗത്തേയും കുഴികൾ ആ ഭാഗത്തിരിക്കുന്നയാൾക്ക്. കളി തുടങ്ങുന്നയാൾ അയാളുടെ ഏതെങ്കിലും ഒരു കുഴിയിലെ കരുക്കൾ എടുത്ത് തുടർന്നുള്ള ഓരോ കുഴിയിലും ഓരോന്നു വീതം ഇടുന്നു. നാലാമത്തെ കുഴിയിൽ എത്തുമ്പോൾ കരു തീരുന്നു. അടുത്ത കുഴിയിൽ നിന്ന് കരുക്കൾ എടുത്ത് കളി തുടരുന്നു. ഇങ്ങനെ ഇട്ടു വരുമ്പോൾ കരുക്കൾ  തീരുകയും  അടുത്ത  കുഴി ശൂന്യമായിരിക്കുകയും  ചെയ്താൽ  അതിനടുത്ത  കഴിയിലെ  കരുക്കൾ  മുഴുവൻ  അയാൾക്ക്  സ്വന്തമാക്കാം. തുടർന്ന് അടുത്തയാൾ കളിക്കുന്നു. കരു മുഴുവൻ തീരുന്നതുവരെ കളി തുടരുന്നു. കരുവിന്റെ എണ്ണം കണക്കുകൂട്ടി എതിരാളിയുടെ കരുക്കൾ പരമാവധി സ്വന്തമാക്കുന്നതിലാണ് കളിയുടെ  വിജയം.
അവലംബം
വർഗ്ഗം:കേരളത്തിലെ നാടൻകളികൾ
മെയ് ടവർ ബിഗെലോ
ജീവിതരേഖ
മിനസോട്ടയിലെ സെന്റ് ചാൾസിൽ 1866 ഏപ്രിൽ 13 ന് ജനിച്ചു. നെബ്രാസ്ക സ്റ്റേറ്റ് യൂണിവേഴ്സിറ്റിയിലും റാഡ്ക്ലിഫ് കോളേജിലും പഠിച്ചു.
വിദ്യാഭ്യാസ വിചക്ഷണനും ബാങ്കറുമായ ചാൾസ് വെസ്ലി ബിഗലോയെ അവൾ വിവാഹം കഴിച്ചു, 1891 മെയ് 16 ന്, അവർക്ക് നാല് കുട്ടികളുണ്ടായി ശേഷം ഡെൻവറിലേക്ക് താമസം മാറി.
അവളും ഭർത്താവും ബിരുദാനന്തര ബിരുദത്തിനായി ഹാർവാർഡ് സർവകലാശാലയിലേക്ക് പോയി, ആദ്യം ഇംഗ്ലണ്ടിൽ പഠിക്കാൻ യൂറോപ്പിലേക്ക് പോകുന്നതിനുമുമ്പ് ജർമ്മനിയിലെ മ്യൂണിച്ച് സർവകലാശാലയിൽ മെഡിസിൻ പഠിക്കാൻ പോയി. കൊളറാഡോയിലേക്ക് മടങ്ങി, അവൾ കൊളറാഡോ യൂണിവേഴ്സിറ്റി സ്കൂൾ ഓഫ് മെഡിസിനിൽ പഠനം പൂർത്തിയാക്കുകയും 1915 ജൂണിൽ മെഡിസിൻ ഡോക്ടർ ബിരുദം നേടുകയും ചെയ്തു.
ടെറ ആസ്ത്രാലിസ്
ഒരു സാങ്കൽപിക ഭൂഖണ്ഡം ആയിരുന്നു ടെറ ആസ്ത്രാലിസ്. ദക്ഷിണ ഭാഗത്തെ ദേശം എന്നാണ് ഈ ലാറ്റിൻ വാക്കിന്റെ അർത്ഥം. പതിനഞ്ചു മുതൽ പതിനെട്ടാം നൂറ്റാണ്ടു വരെയുള്ള ഭൂപടങ്ങളിൽ ടെറ ആസ്ത്രാലിസ് രേഖപ്പെടുത്തിയിരുന്നു. ഇങ്ങനെ അടയാളപ്പെടുത്തിയത് സർവേകളെ അടിസ്ഥാനമാക്കി ആയിരുന്നില്ല. ഉത്തരാർദ്ധഗോളത്തിലെ കരഭാഗത്തിന് അനുസരിച്ച് ദക്ഷിണാർദ്ധഗോളത്തിലും വിസ്തൃതമായ കരഭാഗം ഉണ്ടായിരിക്കും എന്ന അനുമാനത്തിന്റെ അടിസ്ഥാനത്തിലായിരുന്നു ടെറ ആസ്ത്രാലിസ് ഭൂപടങ്ങളിൽ പ്രത്യക്ഷപ്പെടാൻ തുടങ്ങിയത്.
1800കളിൽ ബ്രിട്ടീഷ് നാവികനായിരുന്ന മാത്യൂ ഫ്ലിൻഡേർസ് ആസ്ത്രേലിയ വൻകരയ്ക്ക് ആസ്ത്രേലിയ എന്ന പേര് നൽകിയത് ടെറ ആസ്ത്രാലിസ് എന്ന വാക്കിൽ നിന്നു തന്നെ ആയിരുന്നു. ഇനി ആസ്ത്രേല്യക്ക് തെക്കായി വലിയ ഭൂപ്രദേശങ്ങൾ കണ്ടെത്തുവാനുള്ള സാധ്യത ഇല്ല എന്നായിരുന്നു ഫ്ലിൻഡേർസ്ന്റെ നിഗമനം. ഫ്ലിൻഡേർസ് 1814 ൽ പുറത്തിറക്കിയ A Voyage to Terra Australis എന്ന പുസ്തകത്തിനും വർഷങ്ങൾ കഴിഞ്ഞാണ് അന്റാർട്ടിക്ക കണ്ടെത്തുന്നത്.
അവലംബം
വർഗ്ഗം:ഭൂഖണ്ഡങ്ങൾ
ഷാർലറ്റ് ക്ലവർലി-ബിസ്മാൻ
കഠിനമായ മെനിംഗോകോക്കൽ സെപ്‌സിസ് ബാധിച്ച് അതിജീവിച്ചതിന് ശേഷം മെനിംഗോകോക്കൽ രോഗത്തിനെതിരായ പ്രതിരോധ കുത്തിവയ്പ്പ് പ്രോത്സാഹിപ്പിക്കുന്നതിനുള്ള ന്യൂസിലാന്റ് കാമ്പയിനിന്റെ മുഖം എന്നറിയപ്പെടുന്ന കുട്ടിയാണ് ഷാർലറ്റ് ലൂസി ക്ലെവർലി-ബിസ്മാൻ (ജനനം: നവംബർ 24, 2003). ജീവൻ അപകടപ്പെടുത്തുന്ന നിരവധി സങ്കീർണതകളിൽ നിന്ന് കരകയറിയതിന് ശേഷം ലോകമെമ്പാടുമുള്ള പ്രധാനവാർത്തകൾ സൃഷ്ടിച്ചതിന്റെ ഫലമായി അവരുടെ സഹ ന്യൂസിലാന്റുകാർ കുട്ടിക്ക് "മിറാക്കുലസ് ബേബി ഷാർലറ്റ്" എന്ന് വിളിപ്പേരുണ്ടാക്കി. ഷാർലറ്റ് പാം ക്ലെവർലിയുടെയും പെറി ബിസ്മാന്റെയും മകളാണ്.
ന്യൂസിലാന്റിലെ മെനിംഗോകോക്കൽ രോഗം
2004 ൽ, ന്യൂസിലാന്റ് മെനിഞ്ചോകോക്കൽ രോഗം എന്ന പകർച്ചവ്യാധിയുടെ പതിമൂന്നാം വർഷത്തിലായിരുന്നു. മെനിഞ്ചൈറ്റിസിനും രക്തത്തിലെ വിഷത്തിനും (സെപ്സിസ്) കാരണമാകുന്ന ബാക്ടീരിയ അണുബാധയാണ് ഇത്. മിക്ക പാശ്ചാത്യ രാജ്യങ്ങളിലും ഓരോ വർഷവും ഓരോ 100,000 ആളുകളിൽ മൂന്നിൽ താഴെ കേസുകളാണ് രേഖപ്പെടുത്തിയിട്ടുള്ളത്. 1991 ൽ ന്യൂസിലാൻഡിൽ പകർച്ചവ്യാധി ആരംഭിക്കുന്നതിന് മുമ്പ് ശരാശരി കണക്ക് 1.5 ആയിരുന്നു. ന്യൂസിലാന്റിലെ പകർച്ചവ്യാധിയുടെ ഏറ്റവും മോശം വർഷമായ 2001 ൽ ഇത് 17 ആയി ഉയർന്നു. 5,400 ന്യൂസിലാന്റുകാർക്ക് ഈ രോഗം പിടിപെട്ടതിൽ 220 പേർ മരിച്ചു. 1080 പേർക്ക് ഗുരുതരമായ വൈകല്യങ്ങൾ അതായത് അവയവങ്ങൾ ഛേദിക്കൽ അല്ലെങ്കിൽ മസ്തിഷ്ക ക്ഷതം എന്നിവയുണ്ടായി. ഇരകളിൽ 20 പേരിൽ 10 പേരും 20 വയസ്സിന് താഴെയുള്ളവരും പകുതി പേർ 5 വയസ്സിന് താഴെയുള്ളവരുമാണ്. രാജ്യാന്തരതലത്തിൽ കുറഞ്ഞ മരണനിരക്ക് രോഗത്തിന്റെ വ്യാപകമായ പ്രചാരണത്തിനും അതിന്റെ ലക്ഷണങ്ങൾക്കും കാരണമായി. 2004 ജൂണിൽ, ഷാർലറ്റ് ക്ലെവർലി-ബിസ്മാൻ പകർച്ചവ്യാധിയുടെ മുഖമായി.
പുറംകണ്ണികൾ
വർഗ്ഗം:2003-ൽ ജനിച്ചവർ
ഭാഷാപരമായ ബുദ്ധി
ഹൊവാർഡ് ഗാർഡ്നറിൻറെ ബഹുമുഖ ബുദ്ധി സിദ്ധാന്തത്തിൻറെ ഭാഗമായ ഒരു ഘടകമാണ് ഭാഷാപരമായ ബുദ്ധി എന്നത്. വ്യക്തിയുടെ സംസാരത്തിൻറെയും എഴുത്ത് ഭാഷയുടെയും കഴിവിനെയാണ് ഇവിടെ പ്രതിപാതിക്കുന്നത്. ഇതിന് പുറമെ ഭാഷാപരമായ ബുദ്ധിയെ പ്രശ്നനിർദ്ധാരണരീതിയുമായും സംഗ്രഹണ ചിന്തയുമായും ബന്ധപ്പെടുത്താറുണ്ട്.
അവലംബം
വർഗ്ഗം:അപൂർണ്ണ ലേഖനങ്ങൾ
ബയോബ്ലിറ്റ്സ്
ലഘുചിത്രം|ന്യൂസിലാൻഡിലെ ഓക്ക്ലാന്റിൽ 2005 ൽ നടന്ന ബയോബ്ലിറ്റ്‌സ് ജൈവവൈവിധ്യ സംരക്ഷണത്തിന്റെ പ്രാധാന്യത്തെക്കുറിച്ച് പൊതുജനങ്ങളെ ബോധവത്കരിക്കുന്നതിന് തെരഞ്ഞെടുക്കപ്പെട്ട ഒരു പ്രദേശത്ത് കാണപ്പെടുന്ന സസ്യജന്തുജാലങ്ങളെ 24 മണിക്കൂർ വരെ നിരീക്ഷിച്ച് അവയുടെ ലിസ്റ്റ് തയ്യാറാക്കുന്ന നൂതന രീതിയാണ് ബയോബ്ലിറ്റ്‌സ്. ശാസ്ത്രജ്ഞന്മാരും സന്നദ്ധസംഘടനാ പ്രവർത്തകരും പ്രകൃതി സ്‌നേഹികളും സാധാരണ ജനങ്ങളും പങ്കെടുക്കാറുണ്ട്. നഗരങ്ങളിലെ ജൈവവൈവിധ്യം മനസ്സിലാക്കാനും അവയുടെ നിരീക്ഷണത്തിൽ പൊതുജനസഹകരണം ഉറപ്പുവരുത്തുന്നതിനും 'ബയോബ്ലിറ്റ്‌സ്' എന്ന ആശയം ഏറെ സഹായകരമാകാറുണ്ട്.
കേരളത്തിൽ
അന്തർദേശീയ ജൈവവൈവിധ്യദിനത്തോടനുബന്ധിച്ച് 2014 മെയ് 22ന് നഗരങ്ങളിലെ ജൈവവൈവിധ്യ സംരക്ഷണത്തെക്കുറിച്ച് ജനങ്ങളെ ബോധവാന്മാരാക്കുന്നതിന് വേണ്ടി വനംവകുപ്പിന്റെ സാമൂഹ്യവനവത്കരണ വിഭാഗം 'ബയോബ്ലിറ്റ്‌സ്' സംഘടിപ്പിച്ചിരുന്നു.
പുറം കണ്ണികൾ
വർഗ്ഗം:ജൈവവൈവിധ്യം
ഡൊറോത്തി ഡണ്ണിംഗ് ചാക്കോ
ഒരു അമേരിക്കൻ സാമൂഹ്യ പ്രവർത്തക, മനുഷ്യസ്‌നേഹി, മെഡിക്കൽ ഡോക്ടർ എന്നിവരായിരുന്നു ഡൊറോത്തി ഡണ്ണിംഗ് ചാക്കോ (1904 - ഡിസംബർ 30, 1992). ഇന്ത്യൻ സംസ്ഥാനത്തിലെ ഹരിയാനയിലെ സോനെപത് ജില്ലയിലെ ഗനൗറിലെ ബെഥാനി ഗ്രാമത്തിൽ കുഷ്ഠരോഗികളുടെ കോളനി സ്ഥാപിച്ചതിന് പിന്നിൽ അവരുടെ ശ്രമങ്ങൾ റിപ്പോർട്ട് ചെയ്യപ്പെട്ടു. പെൻ‌സിൽ‌വാനിയയിലെ ഡെലവെയർ കൗണ്ടിയിലെ ഒരു ഹാൾ ഓഫ് ഫാമർ ആയിരുന്നു ഗേൾ സ്കൗട്ട്സ് ഓഫ് ഈസ്റ്റേൺ പെൻ‌സിൽ‌വാനിയയിൽ നിന്ന് ടേക്ക് ദി ലീഡ് ഓണറും സ്മിത്ത് കോളേജ് മെഡലും. ഇന്ത്യാ ഗവൺമെന്റ് 1972 അവരെ പത്മശ്രീ നൽകി ആദരിച്ചു.
ജീവചരിത്രം
ലഘുചിത്രം|286x286ബിന്ദു| സ്മിത്ത് കോളേജ് കാമ്പസ് ലഘുചിത്രം|260x260ബിന്ദു| കൊളംബിയ യൂണിവേഴ്സിറ്റി കോളേജ് ഓഫ് ഫിസിഷ്യൻസ് ആൻഡ് സർജൻസ് പ്രവേശനം 1904-ൽ ജപ്പാനിലെ ക്യോട്ടോയിൽ സഭാ മിഷനറി ദമ്പതികളായ മോർട്ടൻ ഡെക്സ്റ്റർ, മേരി വാർഡ് ഡണ്ണിംഗ് എന്നിവർക്ക് അവർ ജപ്പാനിൽ ജോലിചെയ്യുമ്പോൾ ഉണ്ടായ ആറ് മക്കളിൽ ഒരാളാണ് ഡൊറോത്തി. ആദ്യകാല സ്കൂൾ വിദ്യാഭ്യാസം അവിടെ നടത്തി, പതിനാറാമത്തെ വയസ്സിൽ യുഎസിലേക്ക് മാറി, 1921 ൽ മസാച്യുസെറ്റ്സിലെ ബ്രാഡ്‌ഫോർഡ് അക്കാദമിയിൽ സ്കൂൾ വിദ്യാഭ്യാസം പൂർത്തിയാക്കി  നോർത്താംപ്ടണിലെ സ്മിത്ത് കോളേജിൽ നിന്ന് പ്രാരംഭ കോളേജ് വിദ്യാഭ്യാസം നടത്തി, അവിടെ നിന്ന് 1925 ൽ ബിരുദം നേടി,  പരീക്ഷകളിൽ ഒന്നാമതെത്തി. വൈദ്യശാസ്ത്രത്തിൽ ഒരു കരിയർ തിരഞ്ഞെടുത്ത അവർ 1929 ൽ ന്യൂയോർക്കിലെ കൊളംബിയ യൂണിവേഴ്സിറ്റി കോളേജ് ഓഫ് ഫിസിഷ്യൻസ് ആൻഡ് സർജൻസിൽ നിന്ന് മെഡിസിനിൽ ബിരുദം നേടി. ന്യൂയോർക്കിലെ മെട്രോപൊളിറ്റൻ ഹോസ്പിറ്റൽ സെന്ററിൽ ആശുപത്രിയിലെ ആദ്യത്തെ വനിതാ ജീവനക്കാരിയായി. 1932 ൽ ലണ്ടൻ സ്കൂൾ ഓഫ് ഹൈജീനിൻ &amp; ട്രോപ്പിക്കൽ മെഡിസിനിൽ നിന്ന് ശുചിത്വത്തിൽ ഒരു നൂതന കോഴ്സും പാസായി
1930 ൽ, ഇന്ത്യൻ പാസ്റ്റർ സി. ജോസഫ് ചാക്കോയെ കണ്ടുമുട്ടി. കൊളംബിയ സർവകലാശാലയിൽ അന്താരാഷ്ട്ര നിയമത്തിൽ ഡോക്ടറൽ ഗവേഷണത്തിനായി എത്തിയ അവർ 1932 ൽ വിവാഹിതരായി. 1932 ജൂണിൽ ജോസഫ് ചാക്കോ സ്വന്തം നാട്ടിലേക്ക് മടങ്ങിയപ്പോൾ അവർ ഇന്ത്യയിലേക്ക് പോയി പഞ്ചാബ് സർവകലാശാലയിൽ അന്താരാഷ്ട്ര നിയമത്തിലെ ഫാക്കൽറ്റി അംഗമായി ചേർന്നു. 1947 ൽ ഇന്ത്യക്ക് സ്വാതന്ത്ര്യം ലഭിച്ചപ്പോൾ അവർ ഇന്ത്യൻ പൗരത്വം നേടി ഇന്ത്യയിൽ പരിശീലനം തുടർന്നു.
ഡൊറോത്തി തന്റെ ആദ്യകാല ഇന്ത്യൻ നാളുകൾ ഭർത്താവിന്റെ ജന്മസ്ഥലമായ കേരളത്തിൽ ചെലവഴിച്ചു, വൈദ്യശാസ്ത്രം അഭ്യസിക്കുകയും സാമൂഹിക പ്രവർത്തനങ്ങളിൽ ഏർപ്പെടുകയും ചെയ്തു. കേരളത്തിലെ ചർച്ച് ഓഫ് ഈസ്റ്റിന്റെ മഹിള സമാജത്തിന്റെ (വിമൻസ് ഫോറം) സ്ഥാപകരിലൊരാളായിരുന്നു അവർ. വർഷങ്ങളായി മിഷനറി, സാമൂഹിക പ്രവർത്തനങ്ങളിൽ ഏർപ്പെട്ടിരിക്കുന്ന 1000 അംഗ സംഘടനയായി ഇത് വളർന്നു. പിന്നീട് അവൾ ഉത്തരേന്ത്യയിലേക്ക് താമസം മാറ്റി, ജോസഫ് അവിടെ താമസം മാറ്റിയപ്പോൾ അദ്ദേഹം ദില്ലി സർവകലാശാലയിൽ നിന്ന് പ്രൊഫസറും പൊളിറ്റിക്കൽ സയൻസ് വിഭാഗം മേധാവിയും ആയി വിരമിച്ചു. അവിടെ, ഹരിയാനയിലെ സോനെപത് ജില്ലയിലെ ഗനൗറിൽ ഒരു കുഷ്ഠരോഗികളുടെ കോളനി, ബെഥാനി ബാപ്റ്റിസ്റ്റ് വില്ലേജ് ലെപ്പർ കോളനി, സ്ഥാപിക്കാൻ അവൾ സഹായിച്ചു. തുടക്കത്തിൽ മുസ്സൂറിയിലെ വുഡ്സ്റ്റോക്ക് സ്കൂളിൽ അദ്ധ്യാപികയായി തുടങ്ങിയെങ്കിലും പിന്നീട് ന്യൂഡൽഹിയിലെ മെത്തഡിസ്റ്റ് വില്ലേജ് ക്ലിനിക്കിൽ ചീഫ് ഡോക്ടറായി മെഡിക്കൽ ജീവിതം പുനരാരംഭിക്കുകയും വേൾഡ് കൗൺസിൽ ഓഫ് ചർച്ചസ് കോൺഫറൻസിന്റെ ചീഫ് മെഡിക്കൽ ഓഫീസറായി സേവനമനുഷ്ഠിക്കുകയും ചെയ്തു. 1962 ൽ ന്യൂഡൽഹിയിൽ. ലുധിയാനയിലെ ക്രിസ്ത്യൻ മെഡിക്കൽ കോളേജിന്റെ ബോർഡിനും അവർ ഒരു കാലം നേതൃത്വം നൽകി.
1967 ൽ ജോസഫ് ചാക്കോ പെൻ‌സിൽ‌വാനിയ മിലിട്ടറി കോളേജിലെ (ഇന്നത്തെ വിഡ്‌നർ യൂണിവേഴ്‌സിറ്റി ) വിസിറ്റിംഗ് പ്രൊഫസറുടെ സ്ഥാനം സ്വീകരിച്ചു, ചാക്കോ കുടുംബം പെൻ‌സിൽ‌വാനിയയിലെ ചെസ്റ്ററിലേക്ക് മാറി. അപ്‌ലാൻഡിലെ ക്രോസർ-ചെസ്റ്റർ മെഡിക്കൽ സെന്ററിലെ മാതൃ-ശിശു പരിപാലന ക്ലിനിക്കുകളിൽ സ്റ്റാഫ് ഫിസിഷ്യനായി ചേർന്നാണ് അവർ മെഡിക്കൽ പരിശീലനം തുടർന്നത്. ഇവിടെ, ചെസ്റ്റർ നിവാസികൾക്കിടയിൽ കലയെ പ്രോത്സാഹിപ്പിക്കുന്നതിനായി ചെസ്റ്റർ ആർട്ട് ഗിൽഡ് സഹസ്ഥാപിക്കുകയും യംഗ് വിമൻസ് ക്രിസ്ത്യൻ അസോസിയേഷനുമായി (YWCA) സജീവമാവുകയും ചെയ്തു. 1974 മുതൽ 1976 വരെ ഇതിന്റെ പ്രസിഡന്റായി സേവനമനുഷ്ഠിച്ചു.
ഡൊറോത്തി ചാക്കോ 1992 ഡിസംബർ 30 ന് തന്റെ 88 ആം വയസ്സിൽ ചെസ്റ്റർ വീട്ടിൽ വച്ച് മരിച്ചു. അവരെ ചെസ്റ്റർ റൂറൽ സെമിത്തേരിയിൽ സംസ്‌കരിച്ചു. ജോസഫിനും ഡൊറോത്തി ചാക്കോയ്ക്കും മൂന്ന് മക്കളുണ്ടായിരുന്നു, മൂത്തമകൻ, കാലിഫോർണിയ ആസ്ഥാനമായുള്ള എഞ്ചിനീയർ, ഇളയ മകൻ, ജോൺ ചാക്കോ, കാനഡയിലെ റെജീനയിൽ പ്രാക്ടീസ് ചെയ്യുന്ന മെഡിക്കൽ ഡോക്ടർ, ഇളയവൾ മേരി റസ്സൽ, ഹവായിയിൽ ഒരു സഭാ മന്ത്രിയായി ജോലി ചെയ്യുന്നു.
അവാർഡുകളും ബഹുമതികളും
ഡൊറോത്തി ചാക്കോയെ 1970 -ൽ അവരുടെ പൂർവ്വവിദ്യാലയമായ സ്മിത് കോളേജ് സ്മിത്ത് കോളേജ് മെഡൽ നൽകി ആദരിച്ചു ഫെയിം ഹാൾ ഓഫ് ഡെലവെയർ കൗണ്ടി, പെൻസിൽവാനിയ 1996 ൽ 1972 ൽ നാലാമത്തെ ഉയർന്ന ഇന്ത്യൻ സിവിലിയൻ ബഹുമതിയായ പദ്മശ്രീ ഇന്ത്യൻ സർക്കാർ അവർക്ക് നൽകി. ഗേൾ സ്കൗട്സ് ഓഫ് ഈസ്റ്റേൺ പെൻ‌സിൽ‌വാനിയ അവർക്ക് ടേക്ക് ദി ലീഡ് ഓണറും ഫിലാഡൽഫിയ ഈവനിംഗ് ബുള്ളറ്റിൻ, വൈഡബ്ല്യുസി‌എ, പെൻ‌സിൽ‌വാനിയ മെഡിക്കൽ സൊസൈറ്റി എന്നിവയും വ്യത്യസ്ത അവസരങ്ങളിൽ അവളെ ആദരിച്ചു.
അവലംബം
വർഗ്ഗം:അമേരിക്കൻ മനുഷ്യസ്‌നേഹികൾ വർഗ്ഗം:1992-ൽ മരിച്ചവർ വർഗ്ഗം:1904-ൽ ജനിച്ചവർ
വിഷാദ രോഗങ്ങളും ഉന്മാദ വിഷാദ രോഗങ്ങളും
മൂഡ്‌ ഡിസോഡർ പ്രധാനമായും രണ്ടു തരത്തിലുണ്ട് -
വിഷാദ രോഗം (അഥവാ depressive disorder) ഉന്മാദ വിഷാദ രോഗം ( അഥവാ bipolar mood disorder)
ഒരാളുടെ വൈകാരിക അവസ്ഥ, അഥവാ മൂഡിൽ, അത്യാഹ്ലാദം, അതികഠിനമായ ദുഃഖം എന്നിങ്ങനെ കാര്യമായ വ്യതിയാനങ്ങൾ ഉണ്ടാവുന്ന അവസ്ഥ ആണ് ഉന്മാദ വിഷാദ രോഗം അഥവാ ബൈപോളാർ മൂഡ്‌ ഡിസോഡർ. വിഷാദരോഗത്തിലാവട്ടെ അതികഠിനമായ ദുഃഖം ആണ് പ്രധാനമായും ഉണ്ടാവുന്നത്.
വർഗ്ഗം:രോഗങ്ങൾ
ജോഷിനെറ്റ്സു-കോഗെൻ ദേശീയോദ്യാനം
ജപ്പാനിലെ പ്രധാനപ്പെട്ട ഹോൻഷു ദ്വീപിലെ ചുബു മേഖലയിൽ അനേകം സജീവവും ഉറങ്ങിക്കിടക്കുന്നതുമായ അഗ്നിപർവ്വതങ്ങൾക്കു ചുറ്റുമായി രൂപീകരിച്ച ഒരു ദേശീയോദ്യാനമാണ് ജോഷിനെറ്റ്സു-കോഗെൻ ദേശീയോദ്യാനം. ഗുണ്മാ, നഗാനോ, നിഗാത്ത എന്നിവയിലെ പർവ്വതപ്രദേശങ്ങൾ ഈ ദേശീയോദ്യാനത്തിൽ ഉൾപ്പെടുന്നു. ഈ ദേശീയോദ്യാനം രണ്ട് വ്യത്യസ്ത ഭാഗങ്ങളായി ഭാഗിച്ചിരിക്കുന്നു: തെക്കൻ നീഗര അല്ലെങ്കിൽ വടക്കൻ നഗാനോ മേഖലയും കിഴക്കൻ നഗാനോ മേഖലയും. ജോഷിനെറ്റ്സു-കോഗെൻ ദേശീയോദ്യാനം ആരംഭിക്കുന്നത് 1949 ലാണ്. മ്യൊകൊ-റ്റൊഗാകുഷി പർവ്വതമേഖലയെ ഉൾപ്പെടുത്താനായി 1956 ൽ വികസിപ്പിച്ചു.
അവലംബം
വർഗ്ഗം:ജപ്പാനിലെ ദേശീയോദ്യാനങ്ങൾ
അജിത് സിംഗ്
രാഷ്ട്രീയ ജീവിതം
1998 ലെ തിരഞ്ഞെടുപ്പു പരാജയത്തിനു ശേഷം, അജിത് സിംഗ് രാഷ്ട്രീയ ലോക് ദൾ എന്നൊരു പാർട്ടി രൂപീകരിച്ചു. പിന്നീട് 1999,2004, 2009 പൊതു തിരഞ്ഞെടുപ്പുകളിൽ മത്സരിച്ച് വീണ്ടും ലോകസഭയിലെത്തി. 2001 മുതൽ 2003 വരെയുള്ള കാലഘട്ടത്തിൽ അടൽ ബിഹാരി വാജ്പേയ് മന്ത്രി സഭയിൽ കൃഷി വകുപ്പ് മന്ത്രിയായിരുന്നു. 2011 ൽ യു.പി.എ സർക്കാരിൽ വ്യോമയാന വകുപ്പു മന്ത്രിയായി സേവനമനുഷ്ഠിച്ചിട്ടുണ്ട്.
വിദ്യാഭ്യാസം
ഡെറാഡൂണിലെ കേണൽ ബ്രൗൺ കേംബ്രിഡ്ജ് സ്കൂളിലായിരുന്നു പ്രാഥമിക വിദ്യാഭ്യാസം. ലക്നൗ സർവകലാശാലയിൽ നിന്നും ബി.എസ്സ്.സി ബിരുദം കരസ്ഥമാക്കി. ഐ.ഐ.ടി ഖരക്പൂറിൽ നിന്നും ബി.ടെക് ബിരുദവും, അമേരിക്കയിലെ ഇല്ലിനോയിസ് സർവ്വകലാശാലയിൽ നിന്നും ബിരുദാനന്തരബിരുദവും കരസ്ഥമാക്കി. 1960 കാലഘട്ടത്തിൽ പ്രശസ്ത ഐ.ടി കമ്പനിയായ ഐ.ബി.എമ്മിൽ ജോലി ചെയ്തിരുന്ന പ്രഥമഇന്ത്യാക്കാരനുമായിരുന്നു അജിത് സിംഗ്.
വ്യക്തിജീവിതം
രാധികാ സിങ് ആണു ഭാര്യ. ഒരു ആൺകുട്ടിയും, രണ്ടു പെൺകുട്ടികളുമുണ്ട്. മകൻ ജയന്ത് ചൗധരി, ഉത്തർപ്രദേശിലെ മഥുര മണ്ഡലത്തിൽ നിന്നും ലോകസഭയിലേക്കു തിരഞ്ഞെടുക്കപ്പെട്ടു.
മരണം
കോവിഡ് ബാധിതനായി ഗുരുഗ്രാമിലെ ആശുപത്രിയിൽ ചികിത്സയിലായിരുന്നു അദ്ദേഹം 2021 മെയ് 6 ന് മാരണമടഞ്ഞു.
അവലംബം
വർഗ്ഗം:1939-ൽ ജനിച്ചവർ വർഗ്ഗം:ഫെബ്രുവരി 12-ന് ജനിച്ചവർ വർഗ്ഗം:ഉത്തർപ്രദേശിൽ നിന്നും രാജ്യസഭയിൽ അംഗമായവർ വർഗ്ഗം:ഉത്തർപ്രദേശിൽ നിന്നുമുള്ള രാഷ്ട്രീയപ്രവർത്തകർ വർഗ്ഗം:2021-ൽ മരിച്ചവർ വർഗ്ഗം:മേയ് 6-ന് മരിച്ചവർ വർഗ്ഗം:കോവിഡ്-19 മൂലം മരിച്ചവർ
സെർദാർ ബുലുൻ
സാധാരണ ഗൈനക്കോളജിക്കൽ രോഗങ്ങൾ, എൻഡോമെട്രിയോസിസ്, ഗർഭാശയ ഫൈബ്രോയിഡുകൾ എന്നിവയിൽ പ്രത്യേക താൽപ്പര്യമുള്ള ഒരു ഗൈനക്കോളജിസ്റ്റാണ് സെർദാർ ബുലുൻ.
ജീവചരിത്രം
1959-ൽ തുർക്കിയിലെ മലത്യയിൽ ജനിച്ച ബുലൂൻ റോബർട്ട് കോളേജിലും അതിനുശേഷം ഇസ്താംബുൾ യൂണിവേഴ്സിറ്റി സ്കൂൾ ഓഫ് മെഡിസിനിലും (Çapa Tıp Fakültesi) ചേരുന്നതിനായി ഇസ്താംബൂളിലേക്ക് മാറി. ന്യൂയോർക്കിലെ ബഫല്ലോ സർവകലാശാലയിൽ ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ റെസിഡൻസി പൂർത്തിയാക്കിയ അദ്ദേഹം ഡാളസിലെ ടെക്‌സാസ് യൂണിവേഴ്‌സിറ്റി സൗത്ത് വെസ്‌റ്റേൺ മെഡിക്കൽ സെന്ററിൽ പ്രത്യുൽപാദന എൻഡോക്രൈനോളജി-വന്ധ്യതയിൽ സബ് സ്‌പെഷ്യാലിറ്റി ഫെലോഷിപ്പ് നേടി. 2003 മുതൽ, നോർത്ത് വെസ്റ്റേണിൽ അദ്ദേഹം സമഗ്രമായ ഒരു സ്ത്രീ ആരോഗ്യ ഗവേഷണ പരിപാടി സ്ഥാപിക്കുകയും ഗർഭാശയം, സ്തനങ്ങൾ, അണ്ഡാശയ വൈകല്യങ്ങൾ എന്നിവയുടെ സ്റ്റിറോയിഡ് ഹോർമോണുമായി ബന്ധപ്പെട്ട പാത്തോളജിയിൽ ശ്രദ്ധ കേന്ദ്രീകരിക്കുന്ന നിരവധി ഫാക്കൽറ്റികളെ റിക്രൂട്ട് ചെയ്യുകയും പിന്തുണയ്ക്കുകയും ചെയ്തു. തന്റെ കരിയറിൽ ഉടനീളം, ഡോ. ബുലുന് എൻഡോമെട്രിയോസിസ്, ഗർഭാശയ ഫൈബ്രോയിഡുകൾ, സ്തനാർബുദം എന്നിവയിൽ 70 മില്യൺ ഡോളർ ഗവേഷണ ധനസഹായം ലഭിച്ചു.
ജോർജ് ലൂക്കാച്ച്
ഗ്യോർഗി ലൂക്കോസ് ( ജോർജ് ലൂക്കാസ്; ജൊർഗി ബെർണറ്റ് ലോവിംഗർ; ജനനം: 13 ഏപ്രിൽ 1885 - 4 ജൂൺ 1971) ഒരു ഹങ്കേറിയൻ മാർക്സിസ്റ്റ് തത്ത്വചിന്തകനും, ലാവണ്യശാസ്ത്രകാരൻ, ഒരു സാഹിത്യ ചരിത്രകാരൻ, വിമർശകൻ എന്നിവ ആയിരുന്നു. സോവിയറ്റ് യൂണിയന്റെ മാർക്സിസ്റ്റ് പ്രത്യയശാസ്ത്ര യാഥാസ്ഥിതികതയിൽ നിന്ന് വ്യതിചലിച്ച ഒരു പാശ്ചാത്യ മാർക്സിസത്തിന്റെ സ്ഥാപകരിലൊരാളായിരുന്നു അദ്ദേഹം. മാർക്സിന്റെ സിദ്ധാന്തത്തെ വികസിപ്പിച്ചെടുത്ത അദ്ദേഹം, മാർക്സിന്റെ സിദ്ധാന്തത്തെ കാൾ മാർക്സിന്റെ സിദ്ധാന്തത്തെക്കുറിച്ചുള്ള ബോധവത്കരണവുമായി മുന്നോട്ടു കൊണ്ടുവന്നു. അദ്ദേഹം ലെനിനിസത്തിന്റെ തത്ത്വചിന്തകനായിരുന്നു. ലെനിന്റെ പ്രായോഗികപരിപാടിയായ പ്രത്യയശാസ്ത്ര വിദഗ്ദ്ധപരിപാടിയിൽ പാർട്ടിയുടെ വിപ്ളവത്തെ ആസൂത്രിതമായി വികസിപ്പിക്കുകയും സംഘടിപ്പിക്കുകയും ചെയ്തു.
കുറച്ചുകാലം മാത്രം നീണ്ടുനിന്ന സോവിയറ്റ് ഹംഗറി റിപ്പബ്ലിക്കിൽ മന്ത്രിതുല്യമായ സ്ഥാനവും വഹിച്ചു.തോമസ് മൻ തന്റെ ഇതിഹാസഗ്രന്ഥമായ മാജിക്ക് മൗണ്ടനിലെ നഫ്ത എന്ന കഥാപാത്രത്തെ സൃഷ്ടിച്ചത് ലൂക്കാച്ചിനെ മനസ്സിൽ കണ്ടുകൊണ്ടാണ്.
സാഹിത്യ നിരൂപകൻ എന്ന നിലയിൽ
മാർക്സിസ്റ്റ് രാഷ്ട്രീയചിന്തകൻ എന്നതിനൊപ്പം മാർക്സിസ്റ്റ് ലാവണ്യശാസ്ത്രത്തിനും ലൂക്കാച്ച് ഭാരിച്ച സംഭാവനകൾ നൽകി. മാർക്സിസം ചരിത്രപുരോഗതിക്കു വഴി ചൂണ്ടൗന്ന ഒരു തത്ത്വസംഹിതയാണെന്ന ദൃഡപ്രത്യയത്തിൽ അധിഷ്ടിതമാണ് ലൂക്കാച്ചിന്റെ സൗന്ദര്യശാസ്ത്രചിന്തകൾ.
ബാഹ്യ ലിങ്കുകൾ
വർഗ്ഗം:1885-ൽ ജനിച്ചവർ വർഗ്ഗം:1971-ൽ മരിച്ചവർ വർഗ്ഗം:ഏപ്രിൽ 13-ന് ജനിച്ചവർ വർഗ്ഗം:ജൂൺ 4-ന് മരിച്ചവർ വർഗ്ഗം:മാർക്സിസ്റ്റ് സൈദ്ധാന്തികർ വർഗ്ഗം:ജൂത സോഷ്യലിസ്റ്റുകൾ
പഞ്ചാബിലെ ഗവർണ്ണർമാരുടെ പട്ടിക (ഇന്ത്യ)
പുറംകണ്ണികൾ
വർഗ്ഗം:പഞ്ചാബിന്റെ ഗവർണർമാർ (ഇന്ത്യ) വർഗ്ഗം:പഞ്ചാബുമായി ബന്ധപ്പെട്ട പട്ടികകൾ വർഗ്ഗം:ഇന്ത്യയിലെ സംസ്ഥാന ഗവർണ്ണർമാരുടെ പട്ടികകൾ
വീര പീറ്റേർസ്
മൈൽട്രെഡ് വീര പീറ്റേർസ്(28 ഏപ്രിൽ1911 – 1 ഒക്ടോംബർ1993) കനേഡിയൻ അർബുദരോഗവിദഗ്ദ്ധയും വൈദ്യശാസ്ത്ര സൂക്ഷ്മാന്വാഷകയുമായിരുന്നു. 1934-ൽ ടൊറൊൻടോ സർവ്വകലാശാലയിൽ നിന്നും മെഡിക്കൽ ബിരുദം നേടുകയും 1950-ൽ ഭേദമാകില്ലയെന്ന് കരുതിയിരുന്ന ഹോഡ്കിൻസ് ഡിസീസ് ഉയർന്ന അളവിൽ റേഡിയേഷൻ നൽകുന്നതിലൂടെ ഭേദമാക്കാൻ കഴിയുമെന്ന് ആദ്യമായി പേപ്പർ പ്രസിദ്ധീകരിക്കുകയുണ്ടായി. തുടർന്ന് സ്തനാർബുദത്തിൽ റേഡിയേഷൻ ചികിത്സയുടെ പങ്കിനെക്കുറിച്ചുള്ള പഠനം തുടങ്ങി. സ്തനാർബുദ സർജറിയിൽ റേഡിയേഷൻ ചികിത്സ കൂടി നൽകുന്നതിലുള്ള അവരുടെ ഗവേഷണം സ്തനാർബുദം ബാധിച്ച മിക്കസ്ത്രീകളും ജീവിക്കാൻ കാരണമായി.
വൈദ്യശാസ്ത്രരംഗത്ത് അവർ നൽകിയ സംഭാവനകൾ കണക്കിലെടുത്ത് 1975-ൽ യോർക്ക് സർവ്വകലാശാലയും, 1983-ൽ ക്വീൻസ് സർവ്വകലാശാലയും അവർക്ക് രണ്ട് ഡോക്ടറേറ്റ് ബിരുദങ്ങൾ നൽകുകയുണ്ടായി. 1979-ൽ തെറാപ്യൂട്ടിക് റേഡിയോളജിയിലും ഓൻകോളജിയിലും അമേരിക്കൻ സൊസൈറ്റിയുടെ ഗോൾഡ് മെഡൽ ലഭിക്കുകയുണ്ടായി.1975-ൽ വീര പീറ്റേർസ് ഓർഡർ ഓഫ് കാനഡയുടെ അംഗമാകുകയും 1977-ൽ അതിന്റെ ഓഫീസർ ആകുകയും ചെയ്തു. 2010-ൽ അവരുടെ മരണാനന്തരം കനേഡിയൻ മെഡിക്കൽ ഹാൾ ഓഫ് ഫേം-ൽ വീര പീറ്റേർസിനെ ബഹുമാനിക്കപ്പെടുകയുമുണ്ടായി.
അവലംബം
വർഗ്ഗം:1911-ൽ ജനിച്ചവർ വർഗ്ഗം:1993-ൽ മരിച്ചവർ വർഗ്ഗം:അർബുദ ചികിൽസ വർഗ്ഗം:സ്തനാർബുദത്താൽ മരിച്ചവർ വർഗ്ഗം:കനേഡിയൻ ഓൺക്കോളജിസ്റ്റ്
പ്ലാസ്റ്റിഡ്
പ്ലാസ്റ്റിഡ് (Greek: πλαστός; plastós: formed, molded – plural plastids) സസ്യങ്ങളുടെയും ആൽഗകളുടെയും കോശങ്ങളിൽ മറ്റു കോശാംഗങ്ങളുടെ കൂടെ കാണപ്പെടുന്ന ഒരു രണ്ടു സ്തരങ്ങളുള്ള കോശാംഗമാണ്. കോശങ്ങളിൽ ഉപയോഗിക്കുന്ന രാസസംയുക്തങ്ങളുടെ ഉത്പാദനവും സംഭരണവും പ്ലാസ്റ്റിഡുകളിലാണ് നടക്കുന്നത്. പലപ്പോഴും പ്രകാശസംശ്ലേഷണത്തിനുപയോഗിക്കുന്ന വർണ്ണവസ്തുക്കൾ പ്ലാസ്റ്റിഡുകളിൽ അടങ്ങിയിരിക്കുന്നു. ഒരു കോശത്തിന്റെ നിറത്തെ ഈ വർണ്ണവസ്തുക്കളുടെ നിറങ്ങൾ സ്വാധീനിക്കുന്നു. ഈ വർണ്ണവസ്തുക്കൾക്ക് ഒന്നിൽനിന്നും മറ്റേതിലേയ്ക്കു മാറാനുള്ള കഴിവുമുണ്ട്. അവയ്ക്ക് പൊതുവായ പരിണാമപരമായ ഉദ്ഭവമാണുള്ളത്. പ്ലാസ്റ്റിഡുകളിൽ പ്രോകാരിയോട്ടിക് കോശങ്ങളിലെപോലെ ഇരട്ട കോണിപോലെയുള്ള റിങ് രൂപത്തിലുള്ള ഡി.എൻ.എ. ആണുള്ളത്.
സസ്യങ്ങളിലെ പ്ലാസ്റ്റിഡുകൾ
ഹരിതകം അടങ്ങിയ പ്ലാസ്റ്റിഡുകൾക്ക് പ്രകാശസംശ്ലേഷണം നടത്താൻ കഴിയും. അന്നജത്തെ സംഭരിച്ചുവയ്ക്കാനും കൊഴുപ്പുകളും ടർപ്പീനുകളുംഉദ്പാദിപ്പിക്കാനും പ്ലാസ്റ്റിഡുകൾക്കു കഴിയും. ടർപ്പീനുകളും കൊഴുപ്പുകളും മറ്റു തന്മാത്രകൾ നിർമ്മിക്കുന്നതിനു വേണ്ട അസംസ്കൃതവസ്തുക്കളായും ഊർജ്ജം ഉദ്പാദിപ്പിക്കുന്നതിനായും ഉപയോഗിക്കുന്നു. ഉദാഹരണത്തിന്, സസ്യങ്ങളുടെ ബാഹ്യകവചമായ ക്യൂട്ടിക്കിളുകളും അതിന്റെ ബാഹ്യാവരണമായ മെഴുകും പാൾമിറ്റിക് ആസിഡിൽനിന്നും എപ്പിഡർമൽ കോശങ്ങൾ മീസോഫിൽ കലകളിലെ ഹരിതകണത്തിൽ ഉദ്പാദിപ്പിക്കുന്നു. എല്ലാ പ്ലാസ്റ്റിഡുകളും മെരിസ്റ്റമാറ്റിക് ഭാഗങ്ങളിലുള്ള പ്രോപ്ലാസ്റ്റിഡുകളിൽനിന്നുമാണ് ഉണ്ടായിവരുന്നത്. പ്രോപ്ലാസ്റ്റിഡുകളിലും പ്രായമാകാത്ത ഹരിതകണങ്ങളിലും ദ്വിവിഭജനം നടക്കുന്നു. എന്നാൽ കൂടുതൽ വളർച്ചപൂർത്തിയാക്കിയ ഹരിതകണങ്ങൾക്കും ഈ കഴിവുണ്ട്.
അവലംബം
വർഗ്ഗം:പ്രകാശസംശ്ലേഷണം വർഗ്ഗം:പ്ലാന്റ് ഫിസിയോളജി
ആർനേ ടെസാലിയസ്
ജീവിതരേഖ
ഉപ്സല സർവ്വകലാശാലയിൽനിന്ന് രസതന്ത്രം, ഭൌതികം, ഗണിതം എന്നീ വിഷയങ്ങളിൽ എം.എ. ബിരുദം നേടി(1924)യ ശേഷം ഇലക്ട്രോഫോറെസിസ് പ്രക്രിയകളിൽ ഗവേഷണമാരംഭിച്ചു. സ്വീഡനിലെ ഏറ്റവും പ്രശസ്തി നേടിയ ഭൗതിക രസതന്ത്രജ്ഞനായ സ്വഡ്ബർഗു (Svedberg) മായി ചേർന്ന് ഇദ്ദേഹം തന്റെ ആദ്യത്തെ ശാസ്ത്രലേഖനം പ്രസിദ്ധീകരിച്ചു (1926).
പരീക്ഷണങ്ങൾ
വൈദ്യുതമണ്ഡലത്തിൽ പ്രോട്ടീൻ തന്മാത്രകളുടെ ചലനാത്മകത നിർണയിക്കുന്നതിനുള്ള ഒരു നൂതന മാർഗ്ഗം വിശദീകരിക്കുന്നതായിരുന്നു ഈ ലേഖനം. പ്രോട്ടീൻ തന്മാത്രകളെപ്പോലെയുള്ള ഉയർന്ന തന്മാത്രകൾ പ്ലവ രൂപത്തിൽ ഒരു വൈദ്യുതമണ്ഡലത്തിനു വിധേയമാക്കുമ്പോൾ തന്മാത്രകൾ വൈദ്യുതി വേശനം ചെയ്ത് തന്മാത്രാഭാരത്തിന് ആനുപാതികമായ വേഗതയിൽ വൈദ്യുതമണ്ഡലത്തിന്റെ ദിശയിൽ ചലിക്കുന്നു. ഇപ്രകാരം തന്മാത്രാഭാരമനുസരിച്ച് തന്മാത്രകളെ വേർതിരിക്കാനും ജൈവപ്രക്രിയകളുടെ ഉത്പന്നങ്ങളെ വളരെ കൃത്യമായി വേർതിരിച്ചു മനസ്സിലാക്കാനും സാധ്യമായി. പ്രോട്ടീൻ മിശ്രിതങ്ങളുടെ ഇലക്ട്രോഫോറെസിസ് വിശ്ലേഷണത്തിന് ടെസാലിയസ് ട്യൂബ് എന്ന ഒരു ഉപകരണവും ഇദ്ദേഹം രൂപകൽപന ചെയ്തു. ഈ ഗവേഷണങ്ങൾക്ക് 1930-ൽ ഇദ്ദേഹത്തിന് ഡോക്ടർ ബിരുദം ലഭിച്ചു. ഇലക്ട്രോഫോറെസിസ് പ്രക്രിയയോട് പ്രതികരിക്കാത്ത ജൈവതന്മാത്രകൾ വേർതിരിക്കുന്നതിനായി ക്രോമറ്റോഗ്രാഫിയെ നവീകരിച്ച് കൂടുതൽ സൂക്ഷ്മവും സവിശേഷവുമായ ഒരു വിശ്ലേഷണ പദ്ധതിയായി വികസിപ്പിക്കുന്നതിൽ ഇദ്ദേഹം വിജയിച്ചു.
രസതന്ത്രത്തിൽ നോബൽ സമ്മാനം
ഇലക്ട്രോഫോറെസിസ്, ക്രോമറ്റോഗ്രാഫി, വിശ്ലേഷണപ്രക്രിയകളിലൂടെ പ്രോട്ടീൻ മിശ്രിതങ്ങളുടെ, വിശേഷിച്ചും രക്തത്തിലെ പ്രോട്ടീനുകളുടെ, സങ്കീർണസ്വഭാവം വിശദമാക്കിയതിനും ശുദ്ധമായ അവസ്ഥയിൽ വേർതിരിക്കുന്നതിനായി നടത്തിയ പഠനങ്ങൾക്കുമാണ് 1948-ലെ രസതന്ത്രത്തിനുള്ള നോബൽ സമ്മാനം ഇദ്ദേഹത്തിനു ലഭിച്ചത്.
പദവികൾ
പന്ത്രണ്ട് വ്യത്യസ്ത സർവകലാശാലകളിൽനിന്ന് ഓണററി ഡോക്ടറേറ്റുകൾ ഇദ്ദേഹത്തിനു ലഭിച്ചിട്ടുണ്ട്. തുടങ്ങിയ അതിപ്രശസ്തങ്ങളായ മുപ്പതോളം സൊസൈറ്റികളുടെ വിശിഷ്ട അംഗത്വം ടെസാലിയസിന് ലഭിച്ചിട്ടുണ്ട്. 1971 ഒക്ടോബർ 29-ന് ഉപ്സലയിൽ ഇദ്ദേഹം നിര്യാതനായി.
അവലംബം
വർഗ്ഗം:1902-ൽ ജനിച്ചവർ വർഗ്ഗം: 1971-ൽ മരിച്ചവർ വർഗ്ഗം:ഓഗസ്റ്റ് 10-ന് ജനിച്ചവർ വർഗ്ഗം:ഒക്ടോബർ 29-ന് മരിച്ചവർ
വർഗ്ഗം:സ്വീഡിഷ് രസതന്ത്രജ്ഞർ വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:ഭൗതികശാസ്ത്രജ്ഞർ വർഗ്ഗം:ഗണിതശാസ്ത്രജ്ഞർ
എൻഡ്-ടു-എൻഡ് എൻക്രിപ്ഷൻ
ഒരു സ്വകാര്യ ആശയവിനിമയ സംവിധാനമാണ് എൻഡ്-ടു-എൻഡ് എൻക്രിപ്ഷൻ (E2EE). ആശയവിനിമയം നടത്തുന്ന ഉപയോക്താക്കൾക്ക് മാത്രമേ ഇതിൽ പങ്കെടുക്കാൻ കഴിയൂ. ഒരു എതിരാളിക്കും ഒളിച്ചുകളി നടത്തുന്നവർക്കും ആശയവിനിമയ സംവിധാന ദാതാവിനോ, ടെലികോം ദാതാക്കൾക്കോ, ഇന്റർനെറ്റ് ദാതാക്കൾക്കോ, ക്ഷുദ്ര പ്രവർത്തകർക്കോ ഇതിൽ ഇടപെടാൻ കഴിയില്ല. ആശയവിനിമയം നടത്തുന്ന ഉപയോക്താക്കൾക്ക് മാത്രമേ ഇതിൽ പ്രവേശിക്കാൻ കഴിയൂ. സംഭാഷണത്തിന് ക്രിപ്റ്റോഗ്രാഫിക് കീകൾ ആവശ്യമാണ്.
2022-ൽ, ഓൺലൈൻ ഡാറ്റാ സ്റ്റാൻഡേർഡുകൾ നടപ്പിലാക്കുന്നതിനുള്ള ഉത്തരവാദിത്തമുള്ള സർക്കാർ സ്ഥാപനമായ യുകെയുടെ ഇൻഫർമേഷൻ കമ്മീഷണറുടെ ഓഫീസ് E2EE-യോടുള്ള എതിർപ്പ് തെറ്റായ വിവരങ്ങളാണെന്നും ആനുകൂല്യങ്ങളിൽ വളരെ കുറച്ച് ശ്രദ്ധ കേന്ദ്രീകരിച്ചുള്ള സംവാദം അസന്തുലിതമാണെന്നും പ്രസ്താവിച്ചതുകാരണം E2EE "കുട്ടികളെ ഓൺലൈനിൽ സുരക്ഷിതമായി നിലനിർത്താൻ സഹായിച്ചു" സെർവറുകളിൽ സംഭരിച്ചിരിക്കുന്ന ഡാറ്റയിലേക്കുള്ള  നിയമ നിർവ്വഹണ ആക്‌സസ് ദുരുപയോഗം ചെയ്യുന്നവരെ നിർണ്ണയിക്കുന്നതിനുമുള്ള "ഏക മാർഗമായിരുന്നില്ല" ഇത്.
കൂടുതൽ വായനക്ക്
വർഗ്ഗം:വിദൂരാശയവിനിമയം
ചതുരംഗപ്പാറ
ഇടുക്കി ജില്ലയിലെ ഉടുമ്പൻചോല താലൂക്കിൽ ഉടുമ്പൻചോല, സേനാപതി പഞ്ചായത്തുകളുടെ പരിധിയിൽപ്പെടുന്ന ഒരു വില്ലേജാണ് ചതുരംഗപ്പാറ.
ജനസംഖ്യാശാസ്ത്രം
2011 ലെ സെൻസസ് പ്രകാരം, ചതുരംഗപ്പാറയിലെ ആകെ ജനസംഖ്യ 4,177 ആയിരുന്നു, അതിൽ 2,124 പുരുഷന്മാരും 2,053 സ്ത്രീകളും ഉൾപ്പെടുന്നു. ഗ്രാമത്തിന്റെ മൊത്തം ഭൂമിശാസ്ത്രപരമായ വിസ്തീർണ്ണം 29.92 ചതുരശ്ര കിലോമീറ്റർ2 (11.55 ചതുരശ്ര മൈൽ) ആണ്, അതിൽ 1,306 കുടുംബങ്ങൾ താമസിക്കുന്നു. ചതുരംഗപ്പാറയിലെ ജനസംഖ്യയുടെ 7.5% 6 വയസ്സിൽ താഴെയുള്ളവരാണ്. ചതുരംഗപ്പാറയുടെ ശരാശരി സാക്ഷരത സംസ്ഥാന ശരാശരിയായ 94 ശതമാനത്തേക്കാൾ കുറവാണ് (81.5%) പുരുഷ സാക്ഷരത 86.6% ഉം സ്ത്രീ സാക്ഷരത 76.3% ഉം എന്നതാണ് സാക്ഷരത നിരക്ക്.
ടൂറിസം
കേരള-തമിഴ്നാട് അതിർത്തിയിൽ സ്ഥിതി ചെയ്യുന്ന പ്രകൃതിരമണീയമായ ഒരു ടൂറിസം കേന്ദ്രമാണ് ചതുരംഗപ്പാറ. പച്ചപുതച്ച പുൽമേടുകളും കാറ്റാടിപ്പാടവും ചെങ്കുത്തായ കൊക്കയും കാറ്റും മഞ്ഞുമൊക്കെയുള്ള ചതുരംഗപ്പാറ വ്യൂ പോയിന്റ് തമിഴ്‌നാടിന്റെ ഭാഗമാണ്. ഇവിടുത്തെ കാറ്റാടിപ്പാടത്തുനിന്നും ലഭിക്കുന്ന വൈദ്യുതി കേരള വൈദ്യുതിവകുപ്പിനാണ്  വിൽക്കുന്നത്. ചതുരംഗപ്പാറ വ്യൂ പോയിന്റ് തമിഴ്‌നാടിന്റെ കൃഷിയിടങ്ങളുടെ മനോഹാരിതയും തേനി ജില്ലയിലെ ബോഡിനായ്ക്കന്നൂർ, കമ്പം, തേവാരം, ഉത്തമപാളയം, ചിന്നമന്നൂർ, വൈഗ എന്നീ സ്ഥലങ്ങളുടെ നേർക്കാഴ്ചയും പശ്ചിമഘട്ട മലനിരകളുടെയും പുൽമേടുകളുടെയും ഭംഗിയും സഞ്ചാരികൾക്ക് ലഭ്യമാക്കുന്നു. ഇവിടുത്തെ ഉദയാസ്തമനക്കാഴ്ചകൾ ദർശിക്കുവാനായി ധാരാളം ടൂറിസ്റ്റുകളെത്താറുണ്ട്. ഉടുമ്പൻചോല-ശാന്തൻപാറ പാതക്കുസമീപമാണ് ചതുരംഗപ്പാറ വ്യൂ പോയിന്റ് സ്ഥിചെയ്യുന്നത്. ഉടുമ്പൻചോലയിൽനിന്നും 7 കിലോമീറ്ററും നെടുംകണ്ടത്തുനിന്നും 27 കിലോമീറ്ററും സഞ്ചരിച്ചാൽ ഇവിടെ എത്തിച്ചേരാനാവും.
അവലംബം
വർഗ്ഗം:കേരളത്തിലെ ഗ്രാമങ്ങൾ വർഗ്ഗം:ഇടുക്കി ജില്ലയിലെ ഗ്രാമങ്ങൾ വർഗ്ഗം:കേരളത്തിലെ വിനോദസഞ്ചാരം
കമികാസെ
രണ്ടാം ലോകമഹായുദ്ധത്തിന്റെ ഭാഗമായി പസഫിക് സമുദ്രം കേന്ദ്രീകരിച്ചു നടന്ന അമേരിക്കൻ ജാപ്പനീസ് പോരാട്ടങ്ങളുടെ രണ്ടാം പാദത്തിൽ ജാപ്പനീസ് സൈന്യം അമേരിക്കക്ക് നേരെ ഉപയോഗിച്ച ഒരു ചാവേർ ആക്രമണ രീതിയുടെ പേരാണ് കമികാസെ (കമികാസി, കമകാസി എന്നീ പേരുകളിലും വിശേഷിപ്പിക്കാറുണ്ട്). ഈ വാക്കിന് ജപ്പാൻ ഭാഷയിലുള്ള അർഥം വിശുദ്ധ കാറ്റ് എന്നാണ്. ബോംബുകൾ ഘടിപ്പിച്ച യുദ്ധ വിമാനങ്ങൾ ജാപ്പനീസ് പൈലറ്റുമാർ അമേരിക്കൻ കപ്പലുകളിലേക്ക് ഇടിച്ചിറക്കുന്ന ആക്രമണ രീതിയായിരുന്നു കമികാസെ.
അവലംബം
വർഗ്ഗം:രണ്ടാം ലോകമഹായുദ്ധം വർഗ്ഗം:അപൂർണ്ണ ലേഖനങ്ങൾ
കിർസ്റ്റി കോവെൻട്രി
സിംബാബ്‌വെ രാഷ്ട്രീയപ്രവർത്തകയും മുൻ ഒളിമ്പിക് നീന്തൽതാരവും ലോക റെക്കോർഡ് ഉടമയും ആണ് കിർസ്റ്റി ലീ കോവെൻട്രി സിവാർഡ് (ജനനം: 16 സെപ്റ്റംബർ 1983) 2018 സെപ്റ്റംബർ മുതൽ സിംബാബ്‌വെ മന്ത്രിസഭയിലെ ഇപ്പോഴത്തെ യുവ, കായിക, കല, വിനോദ മന്ത്രിയാണ്. ആഫ്രിക്കയിൽ നിന്നുള്ള ഏറ്റവും മികച്ച ഒളിമ്പ്യൻ ആയിരുന്നു സിവാർഡ്. ഇന്റർനാഷണൽ ഒളിമ്പിക് കമ്മിറ്റി (ഐ‌ഒ‌സി) അംഗവുമാണ്. 2018 ന്റെ തുടക്കത്തിൽ, ലോകമെമ്പാടുമുള്ള എല്ലാ ഒളിമ്പിക് അത്‌ലറ്റുകളെയും പ്രതിനിധീകരിക്കുന്ന ഐ‌ഒ‌സി അത്‌ലറ്റ്സ് കമ്മീഷന്റെ ചെയർപേഴ്‌സണായി തിരഞ്ഞെടുക്കപ്പെട്ടു.
അമേരിക്കൻ ഐക്യനാടുകളിലെ അലബാമയിലെ ആബർൺ സർവകലാശാലയ്ക്കുവേണ്ടി കോവെൻട്രി പങ്കെടുക്കുകയും മത്സരത്തിൽ നീന്തുകയും ചെയ്തു. 2004-ലെ ഗ്രീസ് ഏഥൻസിൽ നടന്ന സമ്മർ ഒളിമ്പിക്സിൽ കോവെൻട്രി ഒരു സ്വർണം, ഒരു വെള്ളി, ഒരു വെങ്കലം എന്നീ മൂന്ന് ഒളിമ്പിക് മെഡലുകൾ നേടി. 2008-ലെ ബീജിംഗിൽ നടന്ന സമ്മർ ഒളിമ്പിക്സിൽ നാല് മെഡലുകൾ ഒരു സ്വർണ്ണവും മൂന്ന് വെള്ളിയും നേടി. സിംബാബ്‌വെ ഒളിമ്പിക് കമ്മിറ്റി മേധാവി പോൾ ചിങ്കോക പിന്നീട് "നമ്മുടെ ദേശീയ നിധി" എന്ന് അവരെ വിശേഷിപ്പിച്ചു. സിംബാബ്‌വെ പ്രസിഡന്റ് റോബർട്ട് മുഗാബെ അവരെ "ഒരു സ്വർണ്ണ പെൺകുട്ടി" എന്ന് വിളിക്കുകയും 2008-ലെ ഒളിമ്പിക് പ്രകടനത്തിന് ഒരു ലക്ഷം യുഎസ് ഡോളർ നൽകുകയും ചെയ്തു. ഒളിമ്പിക് ചരിത്രത്തിലെ വനിതാ നീന്തലിൽ ഏറ്റവും കൂടുതൽ വ്യക്തിഗത മെഡലുകൾ നേടിയ കോവെൻട്രി 2016-ൽ അഞ്ചാമത്തെ ഒളിമ്പിക്സിന് ശേഷം നീന്തലിൽ നിന്ന് വിരമിച്ചു.
2000-ലെ ഒളിമ്പിക്സ്
2000-ൽ, ഹൈസ്കൂളിൽ പഠിക്കുമ്പോൾ, ഒളിമ്പിക്സിൽ സെമിഫൈനലിലെത്തിയ ആദ്യത്തെ സിംബാബ്‌വെ നീന്തൽ താരമായി കോവെൻട്രി മാറുകയും സിംബാബ്‌വെയുടെ സ്‌പോർട്‌സ് വുമൺ ഓഫ് ദ ഇയർ ആയി തിരഞ്ഞെടുക്കപ്പെടുകയും ചെയ്തു.
2004-ലെ ഒളിമ്പിക്സ്
2004-ൽ ഏഥൻസിൽ നടന്ന ഒളിമ്പിക്സിൽ 200 മീറ്റർ ബാക്ക്‌സ്‌ട്രോക്കിൽ സ്വർണ്ണ മെഡൽ ഉൾപ്പെടെ മൂന്ന് മെഡലുകൾ കോവെൻട്രി നേടി.
കോളേജ് കരിയർ
കോവെൻട്രി ആബർ‌ൻ‌ സർവകലാശാലയിലെ ഒരു വിദ്യാർത്ഥിയെന്ന നിലയിൽ, 2003 ലും 2004 ലും ടൈഗേഴ്സ് നാഷണൽ കൊളീജിയറ്റ് അത്‌ലറ്റിക് അസോസിയേഷൻ (എൻ‌സി‌എ‌എ) ചാമ്പ്യൻ‌ഷിപ്പിലേക്ക് നയിക്കാൻ സഹായിച്ചു. 2005-ൽ, എൻ‌സി‌എ‌എ ചാമ്പ്യൻ‌ഷിപ്പിലെ ഏറ്റവും മികച്ച വ്യക്തിഗത സ്കോററായ അവർ 200 യാർഡ്, 400 വൈ ഇൻഡിവിഡുയൽ മെഡ്‌ലി (ഐ‌എം) ഉൾപ്പെടെ മൂന്ന് വ്യക്തിഗത കിരീടങ്ങളും തുടർച്ചയായ രണ്ടാം സീസണിലെ 200 വൈ ബാക്ക്‌സ്‌ട്രോക്കും നേടി. അവരുടെ പരിശ്രമങ്ങൾക്ക് കോളേജ് നീന്തൽ കോച്ച് അസോസിയേഷൻ സ്വിമ്മർ ഓഫ് ദി മീറ്റ് ആയി തിരഞ്ഞെടുക്കപ്പെട്ടു. 2005-ലെ സൗത്ത് ഈസ്റ്റേൺ കോൺഫറൻസ് (എസ്ഇസി) സ്വിമ്മർ ഓഫ് ദി ഈയർ, 2004–05 എസ്ഇസി വനിതാ അത്‌ലറ്റ് ഓഫ് ദ ഇയർ എന്നിവയാണ് അവർക്ക് ലഭിച്ച മറ്റ് അവാർഡുകൾ. നീന്തലിനും ഡൈവിംഗിനുമുള്ള 2004–05 ഹോണ്ട സ്‌പോർട്‌സ് അവാർഡും അവർ നേടി. ഈ വർഷത്തെ മികച്ച കോളേജ് വനിതാ നീന്തൽ താരമായി അവരെ അംഗീകരിച്ചു.
2005-ലെ ലോക ചാമ്പ്യൻഷിപ്പ്
മോൺ‌ട്രിയലിൽ‌ നടന്ന 2005-ലെ ലോക ചാമ്പ്യൻ‌ഷിപ്പിൽ‌, കോവെൻ‌ട്രി 2004-ൽ‌ 100 മീറ്ററിലും 200 മീറ്ററിലും സ്വർണ്ണവും 200 മീറ്ററിലും 400 മീറ്ററിലും വെള്ളിയും നേടി. ഒളിമ്പിക് സ്വർണം നേടിയ 200 മീറ്റർ ബാക്ക്സ്ട്രോക്ക് 2: 08.52 സമയത്തിലൂടെ അവർ മികച്ചതാക്കി. ജൂനിയർ വാറൻ പെയ്‌ന്ററിനൊപ്പം സിംബാബ്‌വെയിൽ നിന്നുള്ള രണ്ട് നീന്തൽക്കാരിൽ ഒരാളായിരുന്നു അവർ. അവരുടെ പ്രകടനം രാജ്യത്തിന്റെ മെഡൽ എണ്ണത്തിൽ മൂന്നാം സ്ഥാനത്തെത്താൻ അവരുടെ രാജ്യത്തെ സഹായിച്ചു. കൂടാതെ, മീറ്റ് ഓണേഴ്സിലെ വനിതാ നീന്തൽക്കാരിയായും അവർ തിരഞ്ഞെടുത്തു.